title: Laihian kirkko

text: Kirkkotarhan sankaripatsaan on suunnitellut Kalervo Kallio. Patsas sijaitsee Matti Visantin Suomen sisällissodan "Iäisyyden portti" -muistomerkin edustalla. Raivaajapatsaan vuodelta 1956 on taas veistänyt Veikko Leppänen.


title: Laihian kirkko

text: Laihian kirkko kuuluu Suomen valtakunnallisesti merkittäviin rakennettuihin kulttuuriympäristöihin.


title: Aleksei Lukjanuk

text: Aleksei Vasiljevitš Lukjanuk (, s. 12. joulukuuta 1980 Moskova, Venäjän SFNT, Neuvostoliitto) on venäläinen ralliautoilija.


title: Aleksei Lukjanuk

text:
Lukjanuk aloitti ralliautoilun vuonna 2006.
Lukjanukin ensimmäinen MM-ralli oli vuoden 2013 Suomen ralli, jossa hän sijoittui WRC3-luokan parhaana 16:nneksi. Samana vuonna Lukjanuk ajoi ensimmäisen EM-osakilpailunsa Latviassa Rally Liepajassa.
2014 hän voitti Viron ja Venäjän mestaruudet ja sijoittui EM-sarjassa tuotantoautojen cupissa sijalle 5. ERC kokonaiskilpailussa sijoitus oli 18. Seuraavana vuonna hän sai ajettavakseen Ford Fiesta R5:n jolla voitti Latvian kansallisen Rally Liepajan ja myöhemmin syksyllä EM-sarjaan kuuluneen Rallye International du Valaisin Sveitsissä.


title: Joona Veteli

text: Joona Veteli (s. 21. huhtikuuta 1995 Kemi) on suomalainen jalkapalloilija, joka edustaa Norjan toisella sarjatasolla pelaavaa Fredrikstad FKta. Hän on pelipaikaltaan keskikenttäpelaaja.


title: Joona Veteli

text: Veteli aloitti uransa FC Kemissä, jossa hän pelasi Nelosta kauden 2010 ja Pohjois-Suomen Kolmosta kaudet 2011–2012. Kaudella 2011 hän pelasi kaksi peliä Ykkösessä PS Kemin riveissä. Hän siirtyi kaudella 2012 Kakkosessa pelanneeseen TP-47:ään, jossa hän pelasi kaikkiaan kolme kautta ja 61 Kakkosen ottelua.


title: Joona Veteli

text: Keväällä 2015 Veteli solmi yksivuotisen sopimuksen vuoden jatko-optiolla pietarsaarelaisen FF Jaron kanssa. Jaro-kauden jälkeen Veteli palasi kotiseudulleen Veikkausliigaan nousseen PS Kemin riveihin. PS Kemin riveissä Veteli pelasi kauden ja siirtyi kaudeksi 2017 Norjaan maan toiseksi korkeimmalla sarjatasolla pelaavan Fredrikstad FK:n riveihin, jonka kanssa Veteli teki kolmivuotisen sopimuksen.


title: Joel Gretsch

text: Joel Gretsch (s. 20. joulukuuta 1963 St. Cloud, Minnesota, Yhdysvallat) on yhdysvaltalainen näyttelijä. Hänen tunnetuimpia roolejaan on Tom Baldwin televisiosarjassa 4400.


title: Kauko Parkkinen

text: Kauko Parkkinen (s. 13. elokuuta 1939 Sulkava) on suomalainen entinen työmarkkinajuristi ja tietokirjailija.


title: Kauko Parkkinen

text: Parkkinen pääsi ylioppilaaksi 1959 ja valmistui valtiotieteen maisteriksi 1963 ja oikeustieteen kandidaatiksi 1971. Hän toimi 1960-luvulla kansakoulunopettajana, Yleisradion ajankohtaisohjelmien toimittajana, Pohja-yhtymän tiedotuspäällikkönä, Lahden Seudun Osuuskassan konttorinjohtajana, Suomen Hotelli- ja Ravintolaliiton sekä Hotelli- ja Ravintolatyönantajien liiton asiamiehenä ja Insinööriliiton järjestöasiamiehenä. Tämän jälkeen Parkkinen oli Suomen Metalliteollisuuden Työnantajaliiton työehtosopimus- ja lakiosaston johtajana 1972-1982 ja Suomen Yrittäjäin Keskusliiton SYKL:n työmarkkina-asiamiehenä 1982-1986. Hän on sittemmin ollut itsenäisenä yrittäjänä muun muassa työsuhdeneuvojana, kustantajana ja tietokirjailijana.


title: Kauko Parkkinen

text: Parkkinen on kirjoittanut parikymmentä pamflettia ja kirjoja työlainsäädännön ja johtamisen alueilta. Parkkinen on pamfleteissan arvostellut suomalaista työmarkkinajärjestelmää, keskitettyä tulopolitiikkaa, sosialidemokraattien johdolla harjoitettua talous- ja muuta politiikkaa sekä käsitellyt muun muassa vuonna 1981 tapahtunutta VS-yhtiöiden konkurssia. Parkkinen on julkaissut "OSuVa - Osaavan Suomalaisen Vapautus"-nimistä mielipidelehteä ja hän ylläpitää "OpenFinland"-nimistä nettisivustoa.


title: Butobarbitaali

text: Butobarbitaali eli "butetaali" ("Soneryl", "Neonal") on eräs barbituraatteihin lukeutuva lääke. Se on kehitetty ranskalaisen Rhône-Poulenc -yhtiön toimesta vuonna 1921. Lääke vaikuttaa tyypillisesti barbituraattien tavoin, sitä on käytetty antikonvulsanttina eli kouristeluja laukaisevana lääkkeenä epilepsiaan sekä ahdistus- ja nukahtamislääkkeenä. Tämän ryhmän aineiden väärinkäyttö saavutti mittavaa mainetta väärinkäyttöön ja niillä tehtyihin itsemurhiin liittyen, joten ne sittemmin ovat poistetut käytöstä lähes kokonaan.


title: Butobarbitaali

text: Butobarbitaalin kemiallinen kaava on CHNO, moolimassa 212,246 g/mol ja CAS-numero 77-28-1.


title: Lokakuun 16. päivän liike

text: Lokakuun 16. päivän liike oli Suomessa 1965 alkanut kansanliike, joka pyrki kumoamaan voimassa olleen neljän vuosittaisen rukouslauantain huvikiellon, jolloin tanssitilaisuudet olivat kiellettyjä. Liikkeen sytykkeenä toimi 17. heinäkuuta 1965 tapahtunut Korson kapina.


title: Lokakuun 16. päivän liike

text: Lokakuun 16. päivän liike perustettiin noin neljä viikkoa ennen ensimmäistä mielenosoitusta. Liikkeellä oli löyhä organisaatio, eikä sitä rekisteröity. Sillä oli kuitenkin johtoelin, toimeenpaneva komitea, johon kuuluivat Pentti Järvinen, Tauno-Olavi Huotari, Risto Koivisto, Valde Kantonen, Reijo Martikainen, Raimo Oksanen, Matti Ollikainen, Rauno Matikainen, Matti Puolakka, Raimo Vista ja Heikki Timonen. Tiedotuskampanjassaan liike kertoi vastustavansa kirkon etuoikeuksia ja järjestävänsä mielenosoituksia jokaisena rukouslauantaina, kunnes huvikielto on poistettu.


title: Lokakuun 16. päivän liike

text: Liikkeen julkilausuman mukaan ”kirkon erioikeudet ovat tsaristinen jäänne, joka ylläpitää enemmistölle vastenmielisiä rajoituksia ja alistaa muiden uskontokuntien kannattajat luterilaisen valtionkirkon mielivaltaan”.


title: Lokakuun 16. päivän liike

text: Liike järjesti Helsingissä mielenosoituksia, joissa suurimmillaan oli yli 1000 osallistujaa. Hallitus asetti ylipoliisipäällikkö Fjalar Jarvan johtaman toimikunnan pohtimaan muutoksia huvi- ja kokoontumislainsäädäntöön. Jarvan toimikunta ehdotti sääntöihin lievennyksiä, ”koska yleinen mielipide on kallistunut siihen suuntaan”. Myös piispainkokous puolsi lievennyksiä. Eduskunta päätti lakkauttaa rukouslauantain huvikiellon keväällä 1968.


title: Lokakuun 16. päivän liike

text: Liikkeen perustajajäsenen Pentti Järvisen (1936–2001) mukaan Lokakuun 16. päivän liike oli ensimmäinen ”yhden asian liike”, joka on saavuttanut tavoitteensa.


title: Argentiinan ralli 2015

text: Argentiinan ralli 2015 (viralliselta nimeltään XION Rally Argentina 2015) oli MM-rallikauden 2015 neljäs osakilpailu, joka ajettiin 23.–26. huhtikuuta. Kilpailun päätukikohtana toimi Córdoban kaupunki.


title: Argentiinan ralli 2015

text: Citroënin tehdaskuljettajat ottivat kilpailussa kaksoisvoiton, ja ykkössija oli Kris Meeken uran ensimmäinen MM-tasolla. Meekestä tuli samalla ensimmäinen MM-osakilpailun voittanut britti sitten vuoden 2002 Safari-rallin. Toiselle brittikuljettajalle, kolmanneksi sijoittuneelle Elfyn Evansille kyseessä oli uran ensimmäinen palkintokorokesijoitus.


title: Argentiinan ralli 2015

text: Vuoden 2015 kilpailu oli järjestyksessään historian 35. Argentiinan ralli. 12 erikoiskokeesta koostunut reitti oli pituudeltaan yhteensä 315,86 kilometriä.


title: Argentiinan ralli 2015

text: Ylivoimaisessa MM-johdossa ollut Sébastien Ogier kilpailu meni pilalle jo toisella erikoiskokeella, kun hän jäi kärkipaikalta reitin varrelle teknisen ongelman vuoksi. Pitkän avauspäivän jälkeen kilpailun johdossa oli Kris Meeke, yli minuutin erolla Citroën-tallikaveriinsa Mads Østbergiin.


title: Argentiinan ralli 2015

text: Neljännellä erikoiskokeella keskeyttämään joutui kotiyleisön suosikki, Chevroletilla ajanut tennistähti David Nalbandian.


title: Argentiinan ralli 2015

text: Toisen päivän erikoiskokeille pohja-ajat ajoivat Rally 2 -säännön turvin mukana olleet Volkswagen-kuljettajat Ogier ja Andreas Mikkelsen, jotka löytyivät yleiskilpailusta päivän jälkeen kuitenkin vasta sijoilta 23 ja 14. Kilpailun kärki säilyi muuttumattomana edellispäivään verrattuna, joskin Meeken johtoasema pieneni hieman.


title: Argentiinan ralli 2015

text: EK 9 ajettiin lähes kaikkien autokuntien osalta siirtymänä, kun Hyundain Hayden Paddon ajoi ulos, ja osui tieltä suistuessaan hypyn jälkeen ulkomutkassa olleisiin katsojiin. Kuusi katsojaa loukkaantui onnettomuudessa, joista kaksi vakavasti.


title: Argentiinan ralli 2015

text: Kilpailun viimeisenä päivänä ajettiin kaksi erikoiskoetta, joista jälkimmäinen oli Power Stage -erikoiskokeena ajettu 16,32 kilometrin pituinen "El Condor". Ensimmäisen EK:n uhriksi joutui lähes koko kilpailun kolmantena ajanut Jari-Matti Latvala.


title: Argentiinan ralli 2015

text: Power Stagella keskeyttämään joutuivat sekä Mikkelsen että neljäntenä ollut Thierry Neuville, jotka molemmat rikkoivat autonsa täsmälleen samaan kiveen.


title: Argentiinan ralli 2015

text: Kilpailuun osallistui yhteensä 33 autokuntaa, joista maaliin selvisi lopulta 26.


title: Saarkylä

text: Saarkylä () on kylä Leningradin alueen Jaaman piirin Narvusin kunnassa Venäjällä. Se sijaitsee Rosonajoen rannalla 17 kilometriä Suuresta-Narvusista lounaaseen. Kylässä ei ole vakituista asutusta (vuonna 2012).


title: Saarkylä

text: Saarkylä mainitaan ilmeisesti ensimmäisen kerran ruotsalaisten vuosina 1618–1623 laatimassa verokirjassa nimellä "Narofschoi Ostrof". Vuonna 1848 siellä asui inkeroisia, inkerinsuomalaisia ja venäläisiä. Myöhemmin kylä mainitaan inkeroisten asumana. Maailmansotien välisenä aikana se kuului Viron Inkeriin.


title: Saarkylä

text: Kylän talot toimivat kesäasuntoina. Kesäasukkaiden määräksi arvioidaan 70 henkeä. Saarkylästä ei ole kunnollista tieyhteyttä kunnan muihin kyliin.


title: Väikylä

text: Väikylä () on kylä Leningradin alueen Jaaman piirin Narvusin kunnassa Venäjällä. Se sijaitsee Rosonajoen rannalla 18 kilometriä Suuresta-Narvusista lounaaseen. Kylässä on kymmenen vakituista asukasta (vuonna 2012).


title: Väikylä

text: Väikylän kauppapaikka mainitaan ensimmäisen kerran saksalaisissa kronikoissa vuonna 1380 nimellä "Russische Dorf" (”venäläinen kylä”). Venäläisissä lähteissä se esiintyy vuodesta 1384 lähtien nimillä "Narovski Bereg" ja "Narovskoje". 1800-luvulla kylän viralliseksi nimeksi vakiintui "Venkul", joka vuonna 1997 muutettiin muotoon "Venekjulja". Nimeä "Väikylä" on selitetty "väki"-sanan pohjalta, kun taas muodon "Venekylä" on arveltu perustuvan kansallisuudennimeen "venäläinen".


title: Väikylä

text: Vuonna 1848 kylässä asui inkeroisia, venäläisiä ja inkerinsuomalaisia. Myöhemmin se mainitaan inkerois-venäläisenä sekakylänä. Kylän asukkaat olivat valtion talonpoikia, jotka kuuluivat Ivangorodin ortodoksiseen seurakuntaan. Ammatikseen he harjoittivat Narvaan saapuvien laivojen lastausta. Vuonna 1862 kylässä oli 35 taloa ja 276 asukasta.


title: Väikylä

text: Maaorjuuden lakkauttamisen jälkeen Väikylästä tuli volostin keskuspaikka, kunnes 1900-luvun alussa volostihallinto siirrettiin Narvusiin. Maailmansotien välisenä aikana kylä kuului Viron Inkeriin.


title: Väikylä

text: Väikylään johtaa huonokuntoinen, osittain päällystämätön tie Kallivieristä. Kylä koostuu puutarhapalstojen ympäröimistä omakotitaloista, joista osa sijaitsee hieman ylempänä Rosonajoen varrella. Suurin osa taloista toimii kesäasuntoina. Kesäasukkaiden määräksi arvioidaan 250 henkeä. Palveluihin kuuluu kauppa. Lähistöllä sijaitsee lasten kesäleiri.


title: Juan (nimi)

text:
Juan on miehen etunimi, joka on yleinen espanjankielisissä maissa. Se on raamatussa esiintyvän etunimen Johannes espanjankielinen muoto. Suomessa espanjankielisten maiden Juan-nimisistä hallitsijoista on historiallisissa yhteyksissä käytetty usein nimimuotoa Juhana.
Kiinassa Juan on naisen nimi (Juan tarkoittaa mandariinikiinaksi "kaunista").


title: Hen Wlad Fy Nhadau

text: "Hen Wlad Fy Nhadau" (eng. Land of my fathers) on Walesin kansallislaulu. Sanat siihen on kirjoittanut Evan James ja sen on säveltänyt hänen poikansa James James tammikuussa 1856.


title: Hen Wlad Fy Nhadau

text: Kymriksi:


title: Hen Wlad Fy Nhadau

text:
Mae hen wlad fy nhadau yn annwyl i mi,
Gwlad beirdd a chantorion, enwogion o fri;
Ei gwrol ryfelwyr, gwladgarwyr tra mâd,
Dros ryddid collasant eu gwaed.


title: Hen Wlad Fy Nhadau

text:
Gwlad, gwlad, pleidiol wyf i'm gwlad.
Tra môr yn fur i'r bur hoff bau,
O bydded i'r hen iaith barhau.


title: Michael Oliver

text: Michael Oliver (s. 20. helmikuuta 1985 Ashington, Northumberland) on englantilainen jalkapalloerotuomari.


title: Michael Oliver

text: Oliverista tuli Englannin Valioliigan historian nuorin erotuomari debyytissään elokuussa 2010. Hän piti alun perin debytoida pääsarjatasolla jo tammikuussa, mutta tuolloin kyseistä ottelua lykättiin huonon sään vuoksi.


title: Michael Oliver

text: FIFA:n ykköskategoriaan Oliver on kuulunut vuodesta 2012 lähtien.


title: Michael Oliver

text: Oliverin isä Clive Oliver on myös entinen jalkapalloerotuomari.


title: Veera Ruoho

text: Veera Marita Ruoho (o.s. Liukkonen, s. 4. elokuuta 1969 Hirvensalmi) on suomalainen poliisi, poliitikko ja taekwondoin. Hän on toiminut vuodesta 2015 kansanedustajana Uudenmaan vaalipiiristä ja edustaa kokoomusta.


title: Veera Ruoho

text: Ruoho valmistui poliisiksi vuonna 1991 ja on työskennellyt muun muassa liikkuvassa poliisissa sekä Helsingin poliisilaitoksen ulkomaalaisyksikössä. Hän on toiminut myös YK:n kansainvälisissä siviilikriisinhallintatehtävissä Balkanilla, Libanonissa ja Sudanissa.


title: Veera Ruoho

text: Ruoho suoritti valtiotieteen kandidaatin tutkinnon Helsingin yliopistossa vuonna 2015.


title: Veera Ruoho

text: Ruoho voitti taekwondossa muun muassa MM-pronssia alle 70 kg:n painoluokassa New Yorkissa vuonna 1993 sekä EM-pronssia alle 70 kg:n sarjassa Århusissa vuonna 1990 ja alle 72-kiloisissa Patraksessa 2000. Vuonna 2000 hän kilpaili myös Sydneyn olympialaisissa ja sijoittui yhdeksänneksi.


title: Veera Ruoho

text: Suomen Poliisin Urheiluliitto (SPUL) valitsi hänet vuonna 2000 vuoden poliisiurheilijaksi.


title: Veera Ruoho

text: Ruoho aloitti taekwondon harrastamisen vuonna 1986 ja edusti seuraa Mikkelin Taekwondo. Ruoho edusti Suomea taekwondon maajoukkueessa vuosina 1990–2003.


title: Veera Ruoho

text: Ruoho valittiin kunnallisvaaleissa 2012 Espoon kaupunginvaltuustoon 349 äänellä. Eduskuntavaaleissa 2015 hänet valittiin kansanedustajaksi Uudenmaan vaalipiiristä 2 563 äänellä.


title: Veera Ruoho

text: Toukokuussa 2017 Ruoho äänesti kahden muun poliisitaustaisen kansanedustajan kanssa vastoin ryhmänsä kantaa kiistellyssä hallituksen hallintarekisteriasiassa ja sai ryhmältään vakavan varoituksen.


title: Veera Ruoho

text: Kesäkuussa 2017 Ruoho erosi parinkymmenen muun perussuomalaisen kansanedustajan kanssa puolueen eduskuntaryhmästä. Ruoho ilmoitti 30. kesäkuuta, että hän siirtyy kokoomuksen eduskuntaryhmään.


title: Veera Ruoho

text: Joulukuussa 2017 Ruoho jätti rikosilmoituksen perussuomalaisten kansanedustajasta Teuvo Hakkaraisesta. Median kuvausten mukaan humalassa ollut Hakkarainen otti Ruohon eduskunnan kahvilassa niskalenkkiin ja suuteli häntä väkisin. Ruoho oli kahvilassa tauolla eduskunnassa kesken olleesta istunnosta, kun taas Hakkarainen tuli kahvilaan eduskunnan ylemmissä kerroksissa järjestetyistä pikkujouluista.


title: Veera Ruoho

text: Ruoho on jäsenenä hallintovaliokunnassa sekä ympäristövaliokunnassa.


title: Veera Ruoho

text: Ruoho toimii Espoon kaupunginvaltuutettuna. Hän toimi Espoon kaupungin sosiaali- ja terveyslautakunnassa vuosina 2013–2017. Hän on jäsenenä myös Uudenmaan maakuntavaltuustossa, Espoon kirkkovaltuustossa, seurakuntaneuvostossa ja Länsi-Uudenmaan poliisilaitoksen neuvottelukunnassa.


title: Veera Ruoho

text: Ruoho on naimisissa ja hänellä on yksi lapsi.


title: Kebba Ceesay

text: Kebba Ceesay (s. 14. marraskuuta 1987 Bakau) on gambialainen jalkapalloilija, pelipaikaltaan laitapuolustaja. Hän edustaa Ekstraklasassa pelaavaa Lech Poznańia, johon siirtyi kesällä 2012.


title: Kebba Ceesay

text: Ceesayllä on myös Ruotsin kansalaisuus, ja hän on pelannut Ruotsin U21-maajoukkueen paidassa kaksi maaottelua. A-maajoukkuetasolla Ceesay edustaa kuitenkin synnyinmaataan Gambiaa.


title: Visko Teepak

text: Visko, vuodesta 2007 Visko Teepak Ab Oy, on suomalainen keinosuolia eli keinotekoisia makkarankuoria valmistava yritys. Sen perusti Hankoon ahvenanmaalainen kauppias Gunnar Eriksson (1906–1974) vuonna 1952. Yritys on maailman suurin kuitusuolien tuottaja ja valmistaa myös sellu- ja muovisuolia. Neljäs teollinen makkarankuorityyppi, HK:n Sininen -lenkkimakkarasta tuttu eläinperäinen kollageenisuoli kuuluu Visko Teepakin valikoimaan myös syötäväksi kelpaavina laatuina. Putkimaisten keinosuolien lisäksi yritys toimittaa elintarvikepakkausmateriaaleja tasomaisina kalvoina. Visko Teepakin tuotteita käytetään nakkien, makkaran, kinkun, muiden leikkeleiden ja lihajalosteiden sekä eräiden maitotuotteiden pakkaamiseen.


title: Visko Teepak

text: Kauppias Gunnar Eriksson näki 1950-luvun alussa ruotsinlaivan noutopöydässä hänelle oudon makkarankuoren, jonka hänen ruotsalainen ystävänsä sanoi olevan puuselluloosasta viskoosimenetelmällä valmistettu ”sellofaanisuoli”. Sellaista valmistettiin tuolloin parissa yrityksessä Ruotsissa, ja aluksi Eriksson toi suolta sieltä Suomeen. Vuonna 1952 Eriksson perusti Hankoon Visko Oy:n ja johti yritystä kuolemaansa 1974 saakka. Muita perustajia olivat kymmenkunta ahvenanmaalaista yksityishenkilöä tai yritystä, muun muassa Nils Dahlman (1914–2000), josta tuli Viskon hallituksen puheenjohtaja. Tuotantotekniikan lähteeksi löydettiin espoolainen insinööri Ole Gahmberg (1912–2002), joka oli opiskellut viskoositeollisuutta ja aloittanut 1941 viskoosikalvon eli sellofaanin valmistuksen itse kehittämällään laitteistolla Visko Oy:ssään Helsingissä. Gahmberg oli perustanut myös Tekosilkki Oy:n, mutta päätti myydä sen koneet ja toisen yrityksensä nimineen maarianhaminalaisille sijoittajille.


title: Visko Teepak

text: Makkarankuoritehdas aloitti toimintansa 1953 hankolaisen margariinitehdas Oy Elo Ab:n jättämissä tiloissa. Viskon keskushallinto ja kotipaikka kuitenkin pysyivät Maarianhaminassa. Hankoa piinanneen hajuhaitan vuoksi Visko rakensi 1956 uuden tehtaan Bromarvin Santalaan, jossa se kuitenkin joutui kritiikin kohteeksi saaristoa kuormittavien jätevesiensä takia. Kuntaliitosten myötä tehdas sijaitsee taas Hangon kaupungin alueella.


title: Visko Teepak

text: Vuonna 1962 Visko alkoi valmistaa kuitupaperista keinosuolta, josta tuli nopeasti yrityksen päätuote. 1960-luvulla Visko vei tuotteitaan jo Australiaa ja Etelä-Amerikkaa myöten, ja 1970-luvulla tärkeimmäksi markkina-alueeksi muodostui Pohjois-Amerikka. Samanlaista tuotetta teki vain seitsemän tehdasta koko maailmassa, mukana kemianjätit Hoechst ja Bayer. 1970-luvun alkupuolella Viskon Hangon-tehdas työllisti suurimmillaan pari sataa ihmistä. Myös saasteongelmat jatkuivat, mikä oli yksi syy miksi Visko alkoi valmistaa makkarankuoria sellun ohella myös muovimateriaaleista. Visko sai Tasavallan presidentin vientipalkinnon 1978.


title: Visko Teepak

text: Vuonna 2007 Visko osti yhdysvaltalaisen vuonna 1933 perustetun Teepakin Euroopan-toiminnot ja syntyi Visko Teepak. Yrityksen tuotteista 98 prosenttia myydään Suomen ulkopuolelle. Hangon lisäksi Visko Teepakilla on tehdas Belgian Lommelissa ja Meksikon Nuevo Laredossa sekä jalostuslaitokset Alankomaiden Delfzijlissä, Tšekin Brnossa ja Yhdysvalloissa Wisconsinin osavaltion Kenoshassa. Myyntikonttorien sijaintikaupungit ovat Hampuri, Zürich, Moskova, Shanghai, Tokio ja Mexico City.


title: Eberhard Ernst Gotthard von Vegesack

text: Eberhard Ernst Gotthard von Vegesack (ääntäminen: fä'jsak ), (29. maaliskuuta 1763 Rostock – 30. lokakuuta 1818 Tukholma) oli ruotsalainen sotilas. Hän osallistui Suomen sotaan kesällä ja syksyllä 1808.


title: Eberhard Ernst Gotthard von Vegesack

text: Ernst von Vegesackin isä oli hollantilainen kapteeni ja äiti Sofia Magdalena von Blücher. Von Vegesackin perhe muutti Ruotsiin vuonna 1777 ja nuori Ernst pääsi Paašiksi Kustaa III:n hoviin. Ernst von Vegesack avioitui vuonna 1791 Anna Beata Hammarfein kanssa. Vuonna 1802 von Vegesack nimitettiin vapaaherraksi.


title: Eberhard Ernst Gotthard von Vegesack

text: ”Ernst von Vegesackin marssi”, jonka on säveltänyt Johann Ignaz Stranensky vuonna 1808, vahvistettiin 30. marraskuuta 1992 Saaristomeren Laivaston kunniamarssiksi. Puolustusvoimauudistuksen jälkeen Ernst von Vegesackin marssi on Rannikkolaivaston kunniamarssi.Sotaoikeuteen von Vegesack joutui, koska hänen maihinnousulaivastonsa rantautui Kristiinankaupunkiiin 28. elokuuta 1808. Kuningas oli käskenyt hänen rantautua Poriiin. Sotahovioikeus vapautti hänet, mutta Kustaa IV Adolf tuomitsi hänet henkilökohtaisesti elinkautiseen vankeuteen. Tuomiota ei pantu täytäntöön koska kuningas syrjäytettiin.Ernst von Vegesack mainitaan Vänrikki Stoolin tarinoiden "Wilhelm von Schwerin" runon viimeisessä säkeistössä:


title: Eberhard Ernst Gotthard von Vegesack

text:
"Valitus ei kuulunut miehuuton,
syvä kaipaus vaan,
kehuks nuorena kaatunehen urohon
ei sanaakaan;
elon aamua Vegesack vain ylistää,
ja paareja Adlercreutz silittää,
ja Drufvasta harvoin nähty
helo kyynel herkähtää."


title: Luettelo YK:n pakkausnumeroista 1901–2000

text: Alla on esitetty YK:n asettamat kemikaalien sekä teollisten valmisteiden pakkaus- ja kuljetusmerkinnät aineille, joiden YK-numerot ovat 1901–2000.


title: Viivy aamukuuteen

text: Viivy aamukuuteen on huhtikuussa 1991 ilmestynyt Yön single, jonka nimikappale on toukokuussa julkaistulta albumilta "Antaa soittaa". B-puolen "Marseillen poika" on versio Cumulus-yhtyeen käännöshitistä vuodelta 1977. Kappale on alkuperäiseltä nimeltään "Il Marsigliese", joka on samannimisen italialaisen televisiosarjan tunnussävel. Radio Ykkösen kokoamalla singlelistalla se nousi sijalle 16.


title: Ränkirock

text: Ränkirock on Alajärven kaupungin Lehtimäen pitäjässä järjestettävä yksipäiväinen rockfestivaali.


title: Ränkirock

text: Ränkirock on järjestetty heinäkuun ensimmäisenä lauantaina yhtäjaksoisesti vuodesta 1991. Aluksi hyvin pienimuotoisesti, paikallisten bändien toimesta ja vaihtelevalla laitteistolla, tarkoituksena hankkia aloitteleville bändeille esiintymismahdollisuuksia. Tapahtuman pitopaikka on myös vaihdellut useasti Lehtimäen alueella. 2000-luvun puolivälissä perustettu rockyhdistys Nitrobrothers ry. ryhtyi määrätietoisesti kehittämään tapahtumaa ammattimaisempaan suuntaan hankkimalla rahoitusta kunnalta, sponsoreilta ja muilta tahoilta. Rahoituksen avulla tapahtumaan on saatu hankittua asianmukaiset äänentoistojärjestelmät ja lavarakennelmat. Tapahtuma on voittoa tuottamaton, kaikki tulot menevät järjestelyihin ja yhdistyksen kuluihin.


title: Ränkirock

text: Tapahtumapaikaksi on vakiintunut Lehtimäen Rannankylän Suninsalmen alue.


title: Ränkirock

text: Ränkirock on ollut alusta asti yleisölle maksuton ja ikärajaton tapahtuma. Yleisömäärä on liikkunut 300 ja 500 välillä. Alkuvuosina esiintyjät olivat oman kylän bändejä, sitten pikku hiljaa naapurikunnista ja maakunnasta ja viime vuosina koko Suomesta ja ulkomailta.


title: Ränkirock

text: Tapahtuman kanssa samana päivänä järjestetään Lehtimäen kesämarkkinat, Ränkipäivät. Nimen "ränki" on murresana, tarkoittaa hevosen länkiä.


title: Chantal Mouffe

text: Chantal Mouffe (s. 1943) on belgialainen politiikan teoreetikko. Mouffe on tullut tunnetuksi sosialistisen yhteiskuntateorian jälkimarxilaisena uudistajana, joka korosti luokkataistelun olevan vain yksi monista yhteiskunnallisen vastakkaiasettelun muodoista.


title: Chantal Mouffe

text: Vuonna 1985 Mouffe julkaisi Ernesto Laclaun kanssa hänet esiin nostaneen teoksen "Hegemony and Socialist Strategy: Towards a Radical Democratic Politics". Mouffe toimii politiikan teorian professorina Westminsterin yliopistossa Lontoossa.


title: Kuuhullu

text: Kuuhullu on toukokuussa 1993 ilmestynyt Yön ensimmäinen CD-single. Sen nimikappale ja "Monica" ovat samana vuonna julkaistulta albumilta "Kymmenes kevät". Levyn kolmatta kappaletta "Neiti huhtikuu" ei julkaistu studioalbumilla, mutta se on mukana vuoden 2006 kokoelmalla "Yön valoisa puoli". "Kuuhullusta" on olemassa myös RAY:n levyautomaatteja varten tehty seitsentuumainen vinyylisingle, jonka B-puolen kappaleena on "Angelique".


title: Kanssas tanssin pilviin

text: Kanssas tanssin pilviin on kesäkuussa 1994 ilmestynyt Yön CD-single. Sen nimikappale ja "Kun kohdataan" ovat myöhemmin lokakuussa julkaistulta albumilta "Hyviä vuosia", mutta ne miksattiin levylle uudelleen. "Kesäaurinko saa" on mukana myös kokoelmalla "Yön pimeä puoli" (1998) ja "Kuin tuhka tuuleen" kokoelmalla "Yön valoisa puoli" (2006). Jälkimmäinen on versio Sammy Babitzinin 1972 levyttämästä käännöshitistä, jonka alun perin teki amerikkalainen Hamilton, Joe Frank & Reynolds -trio vuonna 1971 nimellä "Don't Pull Your Love".


title: Liu Gang

text: Liu Gang (, s. 30. tammikuuta 1961 Kiina) on kiinalainen matemaatikko, fyysikko ja tietojenkäsittelytieteilijä. Liu osallistui vuonna 1989 Tiananmenin eli Taivaallisen rauhan aukion mielenosoitukseen, jossa vaadittiin taloudellisen ja poliittisen liberalisoinnin jatkamista. 1991 hänet tuomittiin kuuden vuoden vankeusrangaistukseen Kiinan kommunistisen puolueen ja valtion vastaisesta toiminnasta.


title: Liu Gang

text: Liu aloitti 1984 fysiikan opinnot Pekingin yliopistossa, jossa hän osallistui demokraattiseen opiskelijaliikkeeseen 1985–1989. Siirryttyään Yhdysvaltoihin vuonna 1996 hän täydensi vuosina 1996–1998 opintojaan Columbian yliopistossa. Sen jälkeen Liu työskenteli Wall Streetillä.


title: Sua muistoistani pois en saa

text: Sua muistoistani pois en saa on syyskuussa 1995 ilmestynyt Yön CD-single. Nimikappale on toinen samaan aikaan julkaistun kokoelma-albumin "Parhaat" sisältämistä uusista kappaleista. B-puolen "Ei se kesää tee" on myöhemmin julkaistu vuoden 1998 kokoelmalla "Yön pimeä puoli". Se on versio Johnny Liebkindin 1966 levyttämästä käännöshitistä, jonka alun perin teki Gerry & The Pacemakers vuonna 1964 nimellä "It's Gonna Be Allright".


title: Sua muistoistani pois en saa

text: Single nousi Suomen virallisella listalla sijalle 20 viikolla 36/1995.


title: Rami Lehto

text: Rami Juhani Lehto (s. 15. maaliskuuta 1973 Lahti) on perussuomalainen poliitikko. Hänet valittiin kansanedustajaksi Hämeen vaalipiiristä vuoden 2015 eduskuntavaaleissa. Hän on myös Lahden kaupunginvaltuuston jäsen.


title: Rami Lehto

text: Lehto on ollut Perussuomalaisten jäsen vuodesta 2007 alkaen. Hänet valittiin Lahden kaupunginvaltuustoon vuoden 2008 kunnallisvaaleissa 396 äänellä ja toiselle kaudelle 1 579 äänellä vuoden 2012 vaaleissa. Vuodesta 2009 hän on ollut Perussuomalaisten Lahden valtuustoryhmän puheenjohtaja ja vuodesta 2013 kaupunginhallituksen toinen varapuheenjohtaja. Kuntavaaleissa 2017 Lehto valittiin kolmannelle valtuustokaudelle 1 320 äänellä.


title: Rami Lehto

text: Vuoden 2011 eduskuntavaaleissa Lehto sai 4 755 ääntä jääden varasijalle. Vaaleissa 2015 Lehto sai 6 705 ääntä Hämeen vaalipiirissä ja tuli valituksi eduskuntaan.


title: Rami Lehto

text: Lehto on naimisissa ja hänellä on kolme lasta. Hän kuuluu evankelis-luterilaiseen kirkkoon.


title: Rami Lehto

text: Vuonna 2015 Lehdon lapset haastoivat isänsä käräjille. Syynä olivat elatusmaksut, joiden määrä oli määritelty Lehdon tulojen perusteella ennen tämän kansanedustajuutta. Lehto ei suostunut sopimaan elatusmaksujen korotuksista tulojen noustua huomattavasti, joten asia vietiin oikeuteen.


title: Rami Lehto

text: Koulutukseltaan Lehto on sähkövoimatekniikan mekaanikko.


title: Liège–Bastogne–Liège 2015

text: Liège–Bastogne–Liège 2015 oli järjestyksessään 101. maantiepyöräilyn Liège–Bastogne–Liège-kilpailu. Se käytiin 253 kilometrin reitillä Liègestä Bastognen ja Liègen kautta Ans'iin. Alejandro Valverde voitti kilpailun kukistettuaan loppukirissä Julian Alaphilippen ja Joaquim Rodríguezin.


title: Liège–Bastogne–Liège 2015

text:
Lähde: Pro Cycling Stats
Kilpailussa olivat mukana seuraavat 25 joukkuetta:


title: Rönning

text: Rönning tai Rønning on muun muassa seuraavien henkilöiden sukunimi:


title: Hotellin Lakanat

text: Hotellin Lakanat oli suomalainen huumorirockyhtye, joka julkaisi vuonna 1984 kuusi kappaletta sisältäneen EP-levyn "Reissumiehen kissa" nimellä Who Cares & Hotellin Lakanat sekä 1986 Kompass Records -levy-yhtiön kautta albumin "Elämä". EP-levy äänitettiin Turun kauppakorkeakoulun tiloissa ja albumi turkulaisessa Studio 55:ssä ja ulvilalaisessa Laser Studiossa.Useimmat jäsenet mainitaan levytysten tiedoissa myös eri kappaleiden tekijöinä.


title: Terry Riley: Requiem for Adam

text: Terry Riley: Requiem for Adam on yhdysvaltalaisen jousikvartetti Kronos Quartetin albumi, joka julkaistiin vuonna 2001 levymerkillä Nonesuch Records. Levyllä kuullaan yhdysvaltalaisen Terry Riley sävellyksiä.


title: Terry Riley: Requiem for Adam

text: Kaikki sävellykset Terry Riley.


title: Steve Reich: Triple Quartet

text: Steve Reich: Triple Quartet on yhdysvaltalaisen jousikvartetti Kronos Quartetin, Dominic Frasca, Alan Pierson ja Ossia ensemblen albumi, joka julkaistiin vuonna 2001 levymerkillä Nonesuch Records. Levyllä kuullaan yhdysvaltalaisen Steve Reichin sävellyksiä.


title: Steve Reich: Triple Quartet

text: Kaikki sävellykset Steve Reich.


title: The Story of Moondog

text: The Story of Moondog on yhdysvaltalaisen Moondogin albumi, joka julkaistiin vuonna 1957 levymerkillä Prestige Records.


title: The Story of Moondog

text: Kaikki kappaleet säveltänyt Louis Hardin.


title: Karstala

text: Karstala () on kylä Leningradin alueen Jaaman piirin Narvusin kunnassa Venäjällä. Se sijaitsee Rosonajoen rannalla 16 kilometriä Suuresta-Narvusista lounaaseen. Kylässä on viisi vakituista asukasta (vuonna 2012).


title: Karstala

text: Karstalan kylä mainitaan ensimmäisen kerran 1600-luvulla. Lähiseudun muista kylistä poiketen sitä pidettiin venäläisenä, joskin sen asukkaat puhuivat myös suomea, inkeroista ja viroa tai jonkinlaista ”sekakieltä”. Kylän asukkaat olivat valtion talonpoikia, jotka kuuluivat Haavikon ortodoksiseen seurakuntaan. Vuonna 1862 kylässä oli 19 taloa ja 142 asukasta. Maailmansotien välisenä aikana Karstala kuului Viron Inkeriin.


title: Karstala

text: Kylä koostuu puutarhapalstojen ympäröimistä omakotitaloista, jotka jakautuvat kahteen kylänosaan. Suurin osa taloista toimii kesäasuntoina. Kesäasukkaiden määräksi arvioidaan 60 henkeä. Karstalaan ei ole kunnollista maantieyhteyttä.


title: Kallivieri

text: Kallivieri () on kylä Leningradin alueen Jaaman piirin Narvusin kunnassa Venäjällä. Se sijaitsee Rosonajoen rannalla 16 kilometriä Suuresta-Narvusista lounaaseen. Kylässä on 17 vakituista asukasta (vuonna 2012).


title: Kallivieri

text: Kallivieri mainitaan ensimmäisen kerran vuonna 1571 nimellä "Pustoška". Myöhemmin sen nimeksi vakiintui "Fitinka" ja vasta 1800–1900-lukujen vaihteessa "Kallivieri". Vuonna 1848 kylässä oli 189 asukasta, joista kaksi kolmasosaa oli inkerinsuomalaisia ja loput inkeroisia. Ennen maaorjuuden lakkauttamista asukkaat olivat valtion talonpoikia. Luterilaiset kuuluivat Kosemkinan ja ortodoksit Haavikon seurakuntaan. Vuonna 1862 kylässä oli 29 taloa ja 235 asukasta.


title: Kallivieri

text: Maailmansotien välisenä aikana Kallivieri kuului Viron Inkeriin. Vuonna 1930 sinne rakennettiin luterilainen kirkko. Se suljettiin vuonna 1940, kun Viro liitettiin Neuvostoliittoon ja alue palautettiin osaksi Venäjää.


title: Kallivieri

text: Kylä koostuu puutarhapalstojen ympäröimistä omakotitaloista, joista osa toimii kesäasuntoina. Kesäasukkaiden määräksi arvioidaan 48 henkeä. Palveluihin kuuluu kauppa. Aikaisemmin kylässä toimi maatalousyritys Pribrežnojen karjatila. Lähistöllä sijaitsee suuri puutarhapalsta-alue. Kallivieriin johtaa asfaltoitu tie Luutsan ja Kopolan (ven. "Pervoje Maja") väliseltä maantieltä.


title: Indikaani

text: Indikaani (CHNO) on glukoosin ja indoksyylin muodostama glykosidi. Luonnossa yhdistettä esiintyy indigo-suvun ("Indigofera") kasveissa kuten indigokasvissa eli väri-indigossa ("Indigofera tinctoria") ja väritattaressa ("Persicaria tinctoria" tai "Polygonum tinctorium"). Indikaani on esiaste kasveista saatavan indigon valmistuksessa.


title: Indikaani

text: Indikaania esiintyy kasveissa erityisesti lehdissä vakuoleissa. Selvästi pienempinä määrinä sitä on myös kasvin varressa, juurissa, kukissa ja kukkanupuissa. Indikaanin pitoisuus lehdissä on noin 0,2–0,8 %.


title: Indikaani

text: Huoneenlämpötilassa indikaani on värittömiä kiteitä. Yhdiste on hygroskooppista ja se esiintyy usein kidevedellisenä trihydraattina (CHNO·3HO, CAS 1328-73-0). Trihydraattia kuumennettaessa rikkihappoliuoksessa se muuttuu hemihydraatiksi (CHNO·½HO) ja kidevedetöntä indikaania voidaan valmistaa käsittelemällä trihydraattia kiehuvalla bentseenillä ja etanolilla. Indikaani liukenee veteen, etanoliin, metanoliin, asetoniin ja hieman myös etyyliasetaattiin ja bentseeniin.


title: Indikaani

text: Kasvinosien sisältämä indikaani fermentoidaan, jolloin glykosidaaseihin kuuluva entsyymi nimeltään indimulsiini hydrolysoi indikaanin indoksyyliksi ja glukoosiksi. Fermentointiolosuhteissa indoksyyli hapettuu hyvin helposti indigoksi.


title: Bryan Lerg

text: Bryan Lerg (s. 20. tammikuuta 1986) on yhdysvaltalainen jääkiekkoilija, joka pelaa San Jose Sharksin organisaatiossa.


title: Bryan Lerg

text: Yliopistouran päätyttyä Lerg siirtyi Edmonton Oilersiin kahden vuoden tulokassopimuksella 1. huhtikuuta 2008. Hän teki ammattilaisdebyyttinsä kauden 2007–2008 Edmontonin farmijoukkue Springfield Falconsissa.


title: Bryan Lerg

text: Osallistuttuaan Oilersin harjoitusleirille, Lerg joutui kuitenkin takaisin Springfieldiin kaudeksi 2008–2009. Loukkaantumisesta huolimatta Lerg teki 17 pistettä 42 pelissä pelaten osan kaudesta myös ECHL:ssä Stockton Thunderissa. Lerg kärsi seuraavallakin kaudella loukkaantumisesta ja menetti paikkansa Oilersin farmijoukkueessa. 36 ottelussa hän teki seitsemän pistettä.


title: Bryan Lerg

text: Lerg jäi ilman sopimusta Oilersista kauden päätteeksi. Matalasta NHL-mielenkiinnosta johtuen hän siirtyi try out -sopimuksella sveitsiläiseen Genève-Servetteen. Hän pelasi vain yhden pelin Genève-Servettessä kaudella 2010–2011, jonka jälkeen palasi Pohjois-Amerikkaan ja AHL:ään Wilkes-Barre/Scranton Penguinsiin vuoden sopimuksella 8. joulukuuta 2010. Lerg teki 32 pistettä 65 pelissä ansaiten vuoden jatkosopimuksen.


title: Bryan Lerg

text: Ennen kauden 2011–2012 alkua Wilkes-Barressa, Lerg kutsuttiin osallistumaan Pittsburgh Penguinsin harjoitusleirille. Lerg oli AHL:ssä joukkueensa paras maalintekijä 27 maalilla ja toiseksi paras pistemies 53 pisteellä.


title: Bryan Lerg

text: 1. heinäkuuta 2012 Lerg siirtyi vapaana agenttina vuoden kaksisuuntaisella sopimuksella Colorado Avalancheen. Vuoden 2012 työsulun aikana Lerg pelasi Coloradon farmijoukkue Lake Erie Monstersissa. 30. lokakuuta 2012 vähän kauden alun jälkeen Lerg valittiin joukkueen kapteenistoon. Kauden puolivälissä hän oli tehnyt yhdeksän maalia 28 ottelussa. Lergin kausi päättyi eturistisidevammaan, joka vaati leikkaushoitoa.


title: Bryan Lerg

text: 22. huhtikuuta 2013 Lerg solmi yhden vuoden jatkosopimuksen Coloradon kanssa. Hän teki 35 pelissä 27 pistettä ennen kuin joutui loppukaudeksi sivuun loukkaantumisen vuoksi.


title: Bryan Lerg

text: Kahden Coloradon organisaatiossa pelatun kauden jälkeen Lerg lähti yhden vuoden kaksisuuntaisella sopimuksella San Jose Sharksiin. Osallistuttuaan Sharksin harjoitusleirille, Lerg joutui kauden alkaessa farmiin Worcester Sharksiin. Kolmantena kautena peräkkäin Lerg valittiin AHL-seuran kapteenistoon. Worcesterin parhaana pistemiehenä ollut Lerg palkittiin kahdeksan AHL-kauden jälkeen, kun hänet 6. huhtikuuta 2015 nostettiin NHL:n puolelle San Josen runkosarjan viimeisiin otteluihin. 9. huhtikuuta Lerg teki debyyttinsä ensimmäistä NHL-seuraansa Edmonton Oilersia vastaan. Hän teki heti myös ensimmäisen maalinsa San Josen voittaessa ottelun lukemin 3–1.


title: Daniil Tarasov (jääkiekkohyökkääjä)

text: Daniil Vladimirovich Tarasov (s. 20. kesäkuuta 1991) on venäläinen jääkiekkoilija. Hän on edustanut kaudesta 2015–2016 lähtien KHL-liigan Dinamo Moskovaa.


title: Daniil Tarasov (jääkiekkohyökkääjä)

text: 1. kesäkuuta 2012 Worcester Sharks solmi Tarasovin kanssa sopimuksen kaudeksi 2012–2013. Hänestä tuli täten ensimmäinen venäläinen pelaaja, joka edustaa Worcesteria Sharksia. Tulokaskaudellaan Tarasov pelasi runkosarjassa 43 peliä, joissa teki 14 maalia ja 28 pistettä. Hän pelasi lisäksi myös ECHL:ssä San Francisco Bullsissa 17 ottelua. 2. huhtikuuta 2013 Tarasov siirtyi San Jose Sharksin NHL-kokoonpanoon ansaiten kaksivuotisen sopimuksen.


title: Jessica Jones (televisiosarja)

text: Jessica Jones on yhdysvaltalainen Melissa Rosenbergin luoma Netflix-tilausvideopalvelussa esitettävä televisiosarja, joka perustuu Marvel Comicsin samannimiseen sarjakuvahahmoon. Sarja sijoittuu Marvel Cinematic Universeen (MCU), jakaen tarinallisen jatkumon sen elokuvien ja muiden televisiosarjojen kanssa, ja on toinen neljästä sarjasta, jotka johtivat "crossover"-minisarjan "The Defenders" tapahtumiin. Sarjaa tuottavat Marvel Television, ABC Studios ja Tall Girls Productions, Rosenbergin toimiessa showrunnerina.


title: Jessica Jones (televisiosarja)

text: Krysten Ritter esittää sarjan pääosassa Jessica Jonesia, entistä supersankaria, joka avaa oman etsivätoimiston. Sarjassa näyttelevät myös Rachael Taylor, Wil Traval, Eka Darville, Carrie-Anne Moss ja David Tennant. Heidän lisäkseen näyttelijäkaartiin kuuluu ensimmäisen tuotantokaudella Mike Colter ja Erin Moriarty sekä toisella tuotantokaudella J. R. Ramirez, Terry Chen, Leah Gibson ja Janet McTeer. Rosenberg suunnitteli alun perin ABC:lle toisenlaista versiota vuonna 2010, mutta kanava perui sen. Vuoden 2013 lopussa Rosenberg työsti sarjaa Netflixille nimellä "A.K.A. Jessica Jones". Ritter valittiin joulukuussa 2014 Jonesin rooliin. "Jessica Jones" kuvattiin New Yorkissa, alueilla, jotka yhä näyttävät vanhalta Hell’s Kitcheniltä.


title: Jessica Jones (televisiosarja)

text: Ensimmäinen tuotantokausi julkaistiin Netflixissä 20. marraskuuta 2015. Kriitikot ylistivät Ritterin ja Tennantin näyttelemistä, sarjan film noir -tyyliä ja kykyä käsitellä seksuaalisuuden synkimpiä puolia, kuten raiskauksia, sekä myös traumaperäistä stressihäiriötä. Toinen tuotantokausi julkaistiin 8. maaliskuuta 2018. Kolmas tuotantokausi tilattiin 12. huhtikuuta 2018 ja se tullaan julkaisemaan vuonna 2019.


title: Jessica Jones (televisiosarja)

text: Ensimmäisellä tuotantokaudella, lyhyen supsersankariuransa traagisen lopun jälkeen, Jessica Jones yrittää aloittaa uuden elämän New Yorkissa yksityisetsivänä, jonka tutkimat tapaukset liittyvät epätavallisia kykyjä omaaviin ihmisiin. Toisella tuotantokaudella Jones yrittää Kilgraven pysäyttämisen jälkeen saada elämänsä uuteen järjestykseen ja alkaa tutkia uutta tapausta, jonka seurauksena hän joutuu samalla kohtaamaan menneisyytensä.


title: Jessica Jones (televisiosarja)

text: Joulukuussa 2010 Melissa Rosenberg oli kehittämässä televisiosarjaa "AKA Jessica Jones", joka perustui sarjakuvaan "Alias". Centered on the character Jessica Jones, the series was developed for ABC kehitti Jessica Jonesiin perustuvaa sarjaa Rosenbergin oman tuotantoyhtiön Tall Girls Productionsin kautta yhdessä ABC Studiosin ja Marvel Televisionin kanssa. Sarjan esittämisen oli tarkoitus alkaa vuonna 2011, Marvel Televisionin johtaja Jeph Loebin sekä Joe Quesadan, Alan Fine ja Howard Kleinin ollessa mukana vastaavina tuottajina ja "Alias"-kirjoittaja Brian Michael Bendisin ollessa konsulttina. Vuoden 2011 San Diego Comic-Con Internationalissa Loeb sanoi sarjan kertovan "epäonnistuneesta supersankarista, joka pyrkii rakentamaan itselleen uuden elämän yksityisetsivänä New Yorkissa,” ja että siinä esiintyisivät myös Carol Danvers ja Luke Cage. Marraskuussa Rosenberg sanoi toivovansa, että saisi aijoitettua ohjelman esittämisen alkamaan vuonna 2012 ja lisäsi, "Rakastan tätä hahmoa. Se on erittäin vahingoittunut, synkkä, monimutkainen hahmo, joka potkaisee kunnolla... [hän on] entinen supersankari, jolla on PTSD, traumaperäinen stressihäiriö." Hän ilmoitti, että vaikka Cage on osa sarjaa, parin tytär Danielle esiintyisi "tiellä mennessä." Rosenberg sanoi myöhemmin saman kuukauden aikana, että sarja sijoittuisi Marvel Cinematic Universeen ja pilottijakson käsikirjoitus sisältäisi viittauksia Tony Starkiin ja Stark-yhtiöihin, mutta myönsi, että "Kun etenemme, asiat muuttavat ehtoja siitä mikä meille on saatavilla, mutta olemme ehdottomasti siinä universumissa. Emme aio kieltää sen universumin olemassaoloa. Niin paljon kuin aiomme kiskoa sieltä sen mitä voin käyttää". Hän myös vahvisti Danversin olevan yksi sarjan tärkeistä hahmoista.


title: Jessica Jones (televisiosarja)

text: Toukokuussa 2012 ABC:n puheenjohtaja Paul Lee sanoi televisioverkon peruneen sarjan. Myöhemmin samana vuonna Rosenberg kauppasi sarjaa muille kanaville, sanoen "En tiedä onko se ABC-ohjelma. Se voi oikeastaan olla kaapelitelevisio-ohjelma. Sarjakuvakirja ["Alias"] on ensimmäinen, minkä Marvel toteutti aikuislukijoita varten. Pehmensin sitä hieman kanavaa varten, mutta on hyvin, hyvin helppoa muuntaa se kaapelitelevisioon. Hyvin helppoa." Lokakuussa 2013 Deadline raportoi Marvel Televisionin valmistelevan VOD-palveluihin ja kaapelitelevisioon neljä draamasarjaa ja yhden minisarjan, Netflixin, Amazon Instant Videon ja WGN America osoittaessa kiinnostusta asiaan. Viikkoja myöhemmin Marvel ja Disney julkistivat Marvel Televisionin ja ABC Studiosin toteuttavan Netflixille näytellyt televisiosarjat Luke Cagesta, Daredevilistä, Jessica Jonesista ja Rautanyrkistä, johtaen lopulta Puolustajista kertovaan minisarjaan. Rosenberg tuotiin käsikirjoittamaan ja tuottamaan uusi versio sarjasta, määritelty uudelleen alkuperäisestä projektista, jota hän kutsui "yhden sivun uudelleentekeleeksi" alkuperäisestä visiostaan. Liz Friedman toimi ensimmäisen tuotantokauden aikana myös yhtenä vastaavina tuottajista. Joulukuussa paljastettiin, että sarjan virallinen nimi olisi "Marvel’s A.K.A. Jessica Jones". Mutta kesäkuussa 2015 Marvel lyhentäneensä nimen muotoon "Marvel’s Jessica Jones". Loeb kommentoi nimen lyhtentämistä sanomalla "Siitä tuli kirjaimellisesti yksi asioista, joita tapahtuu. Puhuimme siitä mikä olisi paras nimi ja siten se vain tapahtui." Rosenberg lisäsi, että "AKA" "elää jaksoissa. Tulette vielä näkemään sen."


title: Jessica Jones (televisiosarja)

text: Tammikuussa 2016 Netflix tilasi toisen 13 jakson pituisen tuotantokauden. Raelle Tucker liittyi sarjan vastaaviin tuottajiin sekä käsikirjoittajaksi, korvaten Friedmanin, joka lähti sarjasta työstääkseen pilottijaksoa ABC-sarjalle "Conviction". Kolmas tuotantokausi tilattiin 12. huhtikuuta 2018, kuukausi toisen tuotantokauden julkaisun jälkeen.


title: Jessica Jones (televisiosarja)

text: Elokuussa 2014 Sarandos sanoi sarjan aloitaneen "Jessican näyttelijähaun." Marraskuuhun mennessä Krysten Ritter, Alexandra Daddario, Teresa Palmer, Jessica De Gouw ja Marin Ireland olivat osallistuneet kuvauksiin Jessica Jonesin roolia varten, Ritterin osallistuessa jo lokakuussa. Lisäksi Lance Grossin, Mike Colterin ja Cleo Anthonyn väitettiin olevan hedokkaina Luke Cagen rooliin, jota kaavailtiin toistuvaksi hahmoksi ennen esiintymistä "Luke Cagessa". Seuraavan kuukauden aikana Ritter valittiin Jessica Jonesin rooliin. Ritter ja Palmer olivat viimeiset ehdokkaat rooliin, Colterin ollessa molempien vastanäyttelijänä näyttelijöiden välisen kemian testaamiseksi. Colter vahvistettiin Luke Cagen näyttelijäksi joulukuussa. Tammikuusa 2015 David Tennant valittiin näyttelemään Kilgravea ja Rachael Taylor Patricia ”Trish” Walkeria. Jälkimmäinen lisättiin sarjaan Danversin korvikkeeksi, kun hahmolle päätettiinkin toteuttaa elokuva. Kuukauden kuluttua Carrie-Ann Moss liittyi näyttelijäkaartiin, Ja lokakuussa paljastui, että hahmonsa oli naispuolinen versio sarjakuvien hahmosta Jeryn Hogarth. Helmikuussa Eka Darville, Erin Moriarty ja Wil Traval valittiin näyttelemään Malcolm Ducassea, Hope Shlottmania ja Will Simpsonia.


title: Jessica Jones (televisiosarja)

text: Ritter, Taylor ja Moss jatkavat rooleissaan sarjan toisella tuotantokaudella, Leah Gibsonin ja J. R. Ramirezin liittyessä näyttlijäkaartiin heinäkuussa 2017. Janet McTeer näytteli sarjassa Alisa Jonesia, Jessican äitiä. Traval ja Tennant esiintyivät toisella tuotantokaudella vierailevina näyttelijöinä. Ritter, Taylor, Moss, ands ja Darville palaavat myös sarjan kolmannelle tuotantokaudelle.


title: Jessica Jones (televisiosarja)

text: Kuvaukset sijoittuvat New Yorkiin, mukaan lukien Brooklyniin ja Long Island Cityyn, jotka yhä muistuttavat vanhaa Hell’s Kitcheniä, Douglastoniin, Queensiin, ja siellä työstettiin myös äänikuvaa. Manuel Billeter toimi sarjan kuvaajana.


title: Jessica Jones (televisiosarja)

text: Sarjan visuaaliset efektit toteutettiin New Yorkissa Shade VFX:n studiolla, jossa myös "Daredeviliä" työstettiin, Bryan Godwinin toimiessa visuaalisten efektien päävastaavana.


title: Jessica Jones (televisiosarja)

text: Vuoden 2015 San Diego Comic-Con International -tapahtumassa Sean Callery rpaljasti tulevansa säveltämään sarjan musiikin. Callery ei aloittanut pääteeman säveltämistä ennen kuin oli lukenut kaksi tai kolme käsikirjoitusta eikä katsonut alkutunnarin grafiikoita ennen toista jaksoa, jolloin hänellä oli ”kehys teemalle, jonka [hän] toivoi toimivan”. Tällä kertaa Callery sanoi alkaneensa ”pelleillä” teemaa koskevien ideoiden kanssa ja ajan myötä asettui sen kohdalle millä tunsi olevan ”luihu ja huviton” laatu, lisäten, että Jessica Jonesilla ”on kuivaa huumoria, oikea ote hänelle. Mutta tässä hahmossa on jotain, millä oli hiuksenhienoa leikkisyyttä, kuten kissalla tai jollain.” Teeman luomisen jälkeen Callery alkoi työstää sen rytmistä laatua, orkestroiden ajan myötä ideansa, mistä lopullinen alkutunnari syntyi. Callery osoitti sähkökitaralla soitetusta alusta, että se oli ”suurempi siellä, koska katsoessani grafiikoita, valot syttyivät siellä vähän enemmän. Silloin päätin, että sähkökitara voisi olla siisti lisäys, jotta koko teos kipinöisi hieman enemmän.” Ensimmäisen tuotantokauden soundtrack julkaistiin digitaalisesti 3. kesäkuuta 2016. Jamie Forsyth osallistui myös ensimmäisen tuotantokauden musiikin työstämiseen. Toisen tuotantokauden soundtrack julkaistiin digitaalisesti 16. maaliskuuta 2018.


title: Jessica Jones (televisiosarja)

text: "Jessica Jones" on katsottavissa suoratoistopalvelu Netflixissä, kaikilla alueilla, joissa se on saatavilla, UHDTV 4K ja HDR-laaduilla. Deluxe Entertainment Services Group vastasi ensimmäisen tuotantokauden tehostamisesta HDR-laadulle. Ensimmäisen kauden kaikki 13 jaksoa julkaistiin samanaikaisesti 20. marraskuuta 2015, jotta ihmiset voisivat katsoa useampia jaksoja peräkkäin; se on ollut muidenkin Netflix-sarjojen suosittu katsomistapa. Toinen tuotantokausi julkaistiin 8. maaliskuuta 2018. Kolmas tuotantokausi tullaan julkaisemaan vuonna 2019.


title: Jessica Jones (televisiosarja)

text: Rotten Tomatoes -sivustolla 92 prosenttia arvostelijoista on antanut ensimmäiselle tuotantokaudelle myönteisen arvostelun keskimääräisellä arvosanalla 8,1. Tulos perustuu 51 arvosteluun. Kriitikoiden laajalti yhteiseksi näkemykseksi sivusto on koonnut seuraavaa: ”"Jessica Jones" muodostaa monipuolisen draaman sen lumoavan antisankarin ympärille toimittaen mahdollisesti Marvelin tähän saakka vahvimman tv-sarjan.” Metacritic on kerännyt sarjalle painotetun keskiarvon 81/100 perustuen 30 arvioon osoittaen ”laajaa kehuntaa”.


title: Jessica Jones (televisiosarja)

text: New York Comic Conissa esitetty sarjan ensimmäinen jakso sai hyvin myönteisiä reaktioita yleisöltä. Collider.comin Evan Valentine antoi jaksolle täydet viisi tähteä sanoi sen olevan ”[y]ksi parhaista pilottijaksoista koskaan”. "Vulturen" Abraham Riesman pani merkille tavan, jolla jakso käsittelee seksuaalisuutta sanoen ”koko jakso oli tyrmistyttävän ja virkistävän rehellinen kuvatessaan seksiä ja seksuaalisuutta”, verraten sitä muuhun Marvelin tuotantoon, jonka harvinainen seksuaalisuuden kuvaus on ”yleensä heteroseksuaalista ja tavallista”. Hän koki myös Jonesin ja Walkerin vuorovaikutuksen pohjalta, että sarja saattaisi esitellä MCU:n ensimmäisen homoseksuaalin päähahmon, kutsuen näitä hetkiä jaksossa ”selvästi olennaisiksi osiksi päähahmojen sisäisiä olotiloja, eikä niiden tarkoituksena ole naurattaa tai järkyttää. Ne ovat surullisia, suloisia ja hienovaraisia”. Riesman lopetti kehumalla sarjaa siitä, että se ottaa puheeksi raiskauksen ja traumaperäisen stressihäiriön aiheita.


title: Jessica Jones (televisiosarja)

text: The Independentin Jack Shepard arvosteli sarjan seitsemää ensimmäistä jaksoa, ja sanoi, että sarja ”vetää vertoja ["Daredevilille"]” ja että se on ”odotukset ylittävä”. Shepard tunsi Tennantin Kilgraven olevan yksi Marvelin parhaista pahiksista ja mahdollisesti ”paras sarjakuvapahis sitten Heath Ledgerin Jokerin”.


title: Jessica Jones

text: Jessica Campbell Jones Cage on Marvel-kustantamon sarjakuvissa esiintyvä fiktiivinen hahmo. Hahmon loivat käsikirjoittaja Brian Michael Bendis ja sarjakuvapiirtäjä Michael Gaydos. Jessica Jonesin ensiesiintyminen tapahtui "Alias"-lehden ensimmäisessä numerossa (marraskuu 2001), jossa hän on entinen supersankari ja perustamansa Alias-nimisen yksityisetsivätoimiston omistaja ja ainut työntekijä.


title: Jessica Jones

text: Hahmo esiintyy omassa televisiosarjassaan "Jessica Jones", jonka ensimmäinen tuotantokausi julkaistiin Netflixissä marraskuussa 2015. Sarjan nimiroolia esittää Krysten Ritter.


title: Jessica Jones

text: Jessica Campbell opiskeli Midtown High Schoolissa samaan aikaan Peter Parkerin kanssa. Hän oli jo näinä aikoina ihastunut sekä Parkeriin että julkkisihastuksena Johnny Stormiin. Eräänä päivänä Jessican ollessa perheineen kotimatkalla Disneylandista, jonne he olivat saaneet liput Tony Starkilta, he törmäsivät armeijan ajoneuvoon, jonka lastina oli radioaktiivisia kemikaaleja. Muu perhe kuoli ja Jessica itse vajosi useiksi kuukausiksi koomaan. Hän heräsi, kun Galactus saapui ensimmäistä kertaa Maahan hänen sairaalahuoneensa lähettyvillä. Jonesin perhe adoptoi Jessican, joka jatkoi opiskelua Midtownissa. Peter Parker yritti osoittaa Jessicalle myötätuntoa tämän kärsimän menetyksen johdosta, mutta Jessica uskoi Parkerin vain säälivän häntä. Jessica huomasi pian saaneensa kemikaalien vaikutuksesta yli-inhimilliset voimat ja kestävyyden sekä kyvyn lentää – joskaan viimeksi mainittua hän ei ehtinyt supersankariurallaan koskaan saada täysin hallintaansa. Oltuaan todistamassa Hämähäkkimiehen ja Hiekkamiehen välistä taistelua Jessica päätti itsekin käyttää voimiaan hyviin tarkoituksiin.


title: Jessica Jones

text: Supersankarina nimeltä Jewel, Jonesin elämä on jokseenkin rauhatonta, kunnes joutuu kohtaamisiin Zebediah Killgraven alias Puppuramiehen kanssa. Killgrave käyttää mielenhallintavoimiaan hallitakseen ja psykologisesti kiduttaakseen Jonesia sekä pakottaakseen tämän auttamaan rikoksissa. Killgraven lähetettyä hänet Kostajien kartanoon tappamaan Daredevilin, ainoan supersankarin, joka tuntee hänet. Ryhmä-X:n Jean Grey järjestää Jonesille psykoterapiaa ja asettaa tämän alitajuntaan henkisen käskyn, joka suojelee häntä tulevilta mielenhallintayrityksiltä. Tämä aikana Jonesille muodostuu lyhytaikainen romanttinen suhde YPKVV-agentti Clay Quartermainin kanssa. Killgraven kanssa koettujen traumojen vuoksi hän päätti luopua supersankariurastaan.


title: Knez

text: Knez (oik. Nenad Knežević, "Ненад Кнежевић", s. 5. joulukuuta 1967) on montenegrolainen laulaja. Hänen uransa alkoi vuonna 1992 jugoslavialaisella MESAM-musiikkifestivaalilla ja samana vuonna hän julkaisi debyyttialbuminsa "Kao magija". Knezin myynein albumi on ollut vuonna 1997 julkaistu "Automatic". Vuonna 2000 hän voitti Budva 2000 Festival -kilpailun kappaleella "Vjeruj". Knez edustaa Montenegeroa vuoden 2015 Eurovision laulukilpailussa kappaleella "Adio".


title: Senebkay

text: Senebkay oli muinaista Egyptiä toisella välikaudella hallinnut faarao, jonka haudan löysi Pennsylvanian yliopiston tutkijaryhmä Abydoksesta.


title: Senebkay

text: Lukuisten haavojen perusteella Senebkay kuoli noin 40-vuotiaana ilmeisesti ratsastaessaan taistelussa. Hauta on aikanaan ryöstetty, mutta sieltä löydettiin luurangon lisäksi arkun kappaleita ja sisäelinastia. Ruumiista on nähtävissä, että kuoleman ja palsamoinnin välillä on kulunut huomattavan pitkä aika.


title: Optinova

text: Optinova Ab on suomalainen, Ahvenanmaan Godbyssä toimiva muoviteollisuusyritys, joka valmistaa lääketieteellisissä instrumenteissa tarvittavia ohutletkuja. Lähes koko tuotanto menee Suomen ulkopuolelle Euroopan maihin, Yhdysvaltoihin, Intiaan ja Kiinaan. Noin 140 henkeä työllistävä Godbyn tehdas on Ahvenanmaan suurin työnantaja Maarianhaminan ulkopuolella. Optinovan toinen tehdas sijaitsee USA:n Minnesotassa.


title: Optinova

text: Puhdastilaolosuhteissa tarkkuusekstruusiotekniikalla valmistettavia letkuja käytetään erityisesti suonensisäisiin toimenpiteisiin tarkoitetuissa instrumenteissa. Optinovan kullekin asiakkaalle räätälöidyn tuotannon käyttäjiä ovat suuret kansainväliset lääketieteellisten laitteiden valmistajat. Optinovan tuotteita käytetään myös muun muassa sydänkatetreissa, ehkäisyvälineissä ja koeputkihedelmöityksessä.


title: Optinova

text: Optinova Ab:n perusti vuonna 1971 ruotsalainen fluoropolymeereihin erikoistunut Habia Technofluor AB. Vuonna 1988 Godby Plast Ab:n nimellä toimineen yrityksen ostivat ahvenanmaalaiset sijoittajat ja nimeksi vaihdettiin pian Optinova Ab. Optinova-yritysryhmän omistaja on vuodesta 2011 ollut ahvenanmaalainen sijoitusyhtiö Eriksson Capital Ab, jonka omistuksiin kuuluu myös Hangossa toimiva keinosuolivalmistaja Visko Teepak.


title: Optinova

text: Vuonna 2011 Optinova osti Minnesotan Plymouthissa toimivan yrityksen Medical Lake Extrusions, joka toimii nyt nimellä Optinova-MLE.


title: Optinova

text: Optinova on yksi kolmesta merkittävästä muoviteollisuusyrityksestä Ahvenanmaalla. Muut ovat leluvalmistaja Plasto ja niin ikään fluoropolymeereista muoviletkuja valmistava Scantube.


title: Pyhän Kolminaisuuden luostari (Chaniá)

text:
Pyhän Kolminaisuuden luostari (, myös "Agía Triádan luostari") on ortodoksinen luostari Kreetan saarella Kreikassa. Se sijaitsee Akrotírin niemellä Chanián kunnassa lähellä Mouzourásin kylää ja Chanián kansainvälistä lentoasemaa, noin 15 kilometriä pohjoiseen Chanián kaupungista.
Pyhän Kolminaisuuden luostari on perustettu vuonna 1611 varhaisemman luostarin paikalle. Luostarin perusti venetsialainen Jeremiah Tzagkarolos ja sen rakentamista jatkoi hänen veljensä Laurentius. Siksi se tunnetaan myös nimellä ”Tzagkarolosten luostari”. Luostarikokonaisuus on saanut paljon vaikutteita Italiasta. Turkkilaisvallan alettua 1645 luostarin rakentaminen pysähtyi joksikin aikaa. Turkkilaiset tuhosivat luostarin Kreikan vapaussodan aikana vuonna 1821. Se rakennettiin uudestaan vuonna 1830. Kreetan kansannousun aikana 1800-luvun lopulla luostari toimi sairaalana. Toisessa maailmansodassa luostari toimi ensin kreikkalaisten ja sitten saksalaisten tukikohtana.


title: Pyhän Kolminaisuuden luostari (Chaniá)

text: Luostari on rakennettu tyypilliseen linnoituksen muotoon niin, että sen rakennukset ovat neljällä sivulla ja keskelle muodostuu luostaripiha, jonka keskellä on luostarin pääkirkko ("katholikon"). Kirkko on saanut vaikutteita sekä athoslaisesta kirkkoarkkitehtuurista että läntisestä arkkitehtuurista. Luostari tuottaa luomutuotteita kuten oliiviöljyä ja viiniä, ja siksi sen yhteydessä on oliivin- ja viininpuristamot sekä muut tarvittavat tilat. Luostarin yhteydessä toimii pieni museo.


title: Pyhän Kolminaisuuden luostari (Chaniá)

text: Vuonna 2011 luostarissa oli kuusi asukasta. Hallinnoltaan luostari on stauropegiaalinen.


title: Toploún luostari

text:
Toploún luostari () on ortodoksinen luostari Kreetan saarella Kreikassa. Se sijaitsee Siteían kunnassa saaren koillisosassa lähellä Diónysoksen kylää, noin 85 kilometriä itään Ágios Nikólaoksesta.
Luostari on perustettu 1400-luvun puolessa välissä ja se on yksi Kreetan merkittävimmistä. Se tuhoutui maanjäristyksessä vuonna 1612 ja rakennettiin uudelleen venetsialaisten avustuksella. Osmanit tuhosivat luostarin uudelleen 1600-luvulla. Luostari tunnettiin aiemmin myös nimellä Panagía Akrotirianín luostari (”Niemen Neitsyt Marian luostari”). Nykyinen nimi viittaa tykinkuuliin ja tykkiin, jota luostari käytti puolustautumiseen. Luostari on omistettu Neitsyt Marialle ja Johannes Teologille. Hallinnoltaan luostari on stauropegiaalinen vuodesta 1654. Vuonna 2011 luostarissa oli kahdeksan asukasta.


title: Toploún luostari

text: Linnoitusmainen luostari sijaitsee lähes aavikkoa muistuttavassa ympäristössä. Luostari omistaa paljon maita alueella, joten siksi sen luonto on säilynyt lähes koskemattomana. Luostaria ympäröi noin 10 metriä korkea muuri ja sen kirkossa on 33 metriä korkea kellotorni. Luostarin museossa on suuri määrä ikoneita, joista vanhimmat ovat 1400-luvulta, sekä erilaista kirkollista ja historiallista esineistöä, kuten sulttaanin antamia määräyksiä sekä Kreetan kansannousuun liittyvää aineistoa.


title: Toploún luostari

text: Noin kuusi kilometriä luostarista koilliseen sijaitsee Váin palmuranta.


title: Vähä-Potkio

text: Vähä-Potkio on Varsinais-Suomessa Laitilassa oleva järvi, joka kuuluu Sirppujoen vesistön Pitkäjärven–Lukujärven valuma-alueeseen.


title: Vähä-Potkio

text: Järven pinta-ala on 8,1 hehtaaria ja se on 350 metriä pitkä ja 250 metriä leveä. Siihen laskee kaksi ojaa, joista toinen on Iso-Potkion laskuoja. Järven laskuoja kulki aiemmin Valijärven kautta, mutta Valijärven kuivattamisen jouduttamiseksi kaivettiin sen avuksi, ja sen ohittava, toinenkin laskuoja. Tämä tapahtui peruskarttojen mukaan vuosien 1968 ja 1984 välisenä aikana. Järvellä on 1,6 kilometriä rantaviivaa ja sen ranta on pääosin peltomaata suota moreenipohjaista metsämaastoa. Rannoille on rakennettu kaksi loma-asuntoa, joille johtaa tiet valtatieltä 8.


title: Vähä-Potkio

text: Järven vedenlaatua on tutkittu vain tammikuussa 1990, ja sen perusteella järveä pidettiin lievästi rehevöityneenä ja runsashumuksisena. Veden happamuustaso oli tuolloin pH 5,8 ja veden hapen kylläisyys oli 47 %.


title: Lamminjärvi (Laitilan Seppälä)

text: Lamminjärvi on Varsinais-Suomessa Laitilassa oleva järvi, joka kuuluu Sirppujoen vesistön Pitkäjärven−Lukujärven valuma-alueeseen.


title: Lamminjärvi (Laitilan Seppälä)

text: Järven pinta-ala on 8,8 hehtaaria ja se on 500 metriä pitkä ja 280 metriä leveä. Siihen laskee kolme laskuojaa, joista yksi tuo laskettujen Kurijärven ja Omitunjärven vedet. Järvellä on kaksi laskuojaa Lukujärveen. Toinen on 70 metriä pitkä ja toinen, joka alkaa itärannalta, on 280 metriä pitkä. Järvellä on 1,3 kilometriä rantaviivaa ja sen ranta on pääosin moreenipohjaista metsämaastoa. Rannoille on rakennettu viisi loma-asuntoa, joille johtaa tiet valtatieltä 8.


title: Lamminjärvi (Laitilan Seppälä)

text: Järven tilaa on tutkittuviimeksi vuoden 1990 tammikuussa. Vesinäytteessä oli tuolloin fosforia sen verran, että järveä voitiin pitää rehevänä. Talven puolivälissä esiintyi jo lievää happivajausta.


title: Tourlianín luostari

text:
Panagía Tourlianín luostari () on ortodoksinen luostari Mýkonoksen saarella Kreikassa. Se sijaitsee keskellä Áno Merán kylää saaren keskiosissa.
Luostari on perustettu vuonna 1542 ja sai nykyisen muotonsa vuosina 1757–1767. Sen perustivat Párokselta tulleet munkit ja se on omistettu Neitsyt Marian kuolonuneen nukkumiselle. Hallinnoltaan luostari on stauropegiaalinen.


title: Tourlianín luostari

text: Luostarin kirkko on kolmilaivainen ja siinä on barokkityylinen ikonostaasi. Luostari on saanut nimensä siellä kesäisin olevasta Neitsyt Marian ikonista, joka löytyi Mýkonoksen Toúrloksesta. Se on koko Mýkonoksen suojelijatar. Talvisin ikoni on Mýkonoksen kaupungissa.


title: Tsampíkan luostari

text:
Panagía Tsampíkan luostari ( tai Μοναστήρι η Τσαμπίκα, "Monastíri i Tsampíka"; myös "Panagía Tsambíkan luostari") on ortodoksinen luostari Ródoksen saarella Kreikassa. Se sijaitsee saaren itäosassa Archángeloksen kaupungin ja Kolýmpian kylän välissä.
Tsampíkan luostari koostuu kahdesta luostarista, vanhemmasta ja uudemmasta. Vanhempi luostari sijaitsee kukkulan huipulla noin 300 metrin korkeudessa. Uudempi luostari on rakennettu Archángeloksesta Ródoksen kaupunkiin johtavan tien varteen. Vanhemman luostarin perustamisvuotta ei tiedetä, mutta se on ollut olemassa viimeistään vuonna 1770, jolloin se rakennettiin uudelleen. Antiikin aikana samalla paikalla on ollut mahdollisesti Artemiin kulttipaikka.


title: Tsampíkan luostari

text: Perimätiedon mukaan luostari rakennettiin paikalle, josta löytyi Neitsyt Marian ikoni. Ikonia pidetään ihmeitätekevänä ja sen uskotaan auttavan lapsettomuuteen. Luostarin Neitsyt Maria on koko Ródoksen suojelija ja monilla saarelaisilla on joko nimi Tsampíkos (miehillä) tai Tsampíka (naisilla).


title: Tsampíkan luostari

text: Vuonna 2011 luostarissa oli 35 asukasta.


title: Varsamóneron luostari

text: Varsamóneron luostari () tai Valsamóneron luostari (Μονή Βαλσαμόνερου, "Moní Valsamónerou", ”Balsamiveden luostari”) on bysanttilaisaikainen ortodoksinen luostari Kreetan saarella Kreikassa. Se sijaitsee saaren eteläisissä keskiosissa Faistóksen kunnassa lähellä Vorízian kylää. Luostari on rakennettu Idavuoren etelärinteelle ja sieltä on matkaa Iraklioniin noin 54 kilometriä.


title: Varsamóneron luostari

text: Luostari on mahdollisesti perustettu noin vuonna 1332. Luostari on ollut autio 1700-luvulta saakka ja se on nykyisin Vrontísin luostarin sivuluostari. Luostarista on säilynyt ainoastaan sen pääkirkko ("katholikon") Pyhän Fanourioksen kirkko. Kirkko tunnetaan ennen kaikkea sen bysanttilaisista kreetalaisen koulukunnan seinämaalauksista. Luostaria on kunnostettu vuodesta 1947 lähtien.


title: Vósakoksen luostari

text: Vósakoksen luostari () on ortodoksinen luostari Kreetan saarella Kreikassa. Se sijaitsee Mylopótamoksen kunnassa lähellä Sísesin kylää noin 50 kilometriä itään Réthymnosta. Luostari on omistettu Pyhälle Ristille.


title: Vósakoksen luostari

text: Luostarin paikalla on ollut alun perin kirkko, joka olisi erään tiedon mukaan rakennettu jo vuonna 1195. Nykyisellään luostari on perustettu vuonna 1629 tai 1630. Luostarin nimi viittaa karja-aitaukseen, sillä aluetta on käytetty karjankasvatukseen. 1800-luvulla luostari oli turkkilaisia vastaan syntyneen kapinaliikkeen keskuksia, ja turkkilaiset tuhosivat sen kahteen otteeseen. Samalla suurin osa luostarin munkeista teloitettiin. Luostari autioitui vuonna 1955, mutta on jälleen käytössä vuodesta 1998.


title: Vósakoksen luostari

text: Luostari on rakennettu linnoituksen muotoon, niin että sen keskellä on luostaripiha. Sen keskellä oleva luostarin nykyinen pääkirkko ("katholikon") on rakennettu vuonna 1855. Hallinnoltaan luostari on stauropegiaalinen.


title: Vrontísin luostari

text:
Vrontísin luostari () eli "Vrontísin Pyhän Antonioksen luostari" (Μονή Αγίου Αντωνίου Βροντησίου, "Moní Agíou Antoníou Vrontisíou") on ortodoksinen luostari Kreetan saarella Kreikassa. Se sijaitsee saaren eteläisissä keskiosissa Faistóksen kunnassa lähellä Vorízian kylää.
Luostari on perustettu 1300-luvulla ja se on yksi Kreetan vanhimmista ja merkittävimmistä luostareista. Se on omistettu Pyhälle Antoniokselle. Luostari oli merkittävä kulttuurikeskus niin kutsutun kreetalaisen renessanssin aikana ja se kukoisti venetsialaisvallan aikana. Siellä toimi tuolloin monia oppineita ja taiteilijoita. Luostari taantui osmanien vallattua Kreetan vuonna 1669, jonka jälkeen luostarit joutuivat usein hyökkäysten kohteiksi. Vuonna 1866 luostari oli turkkilaisia vastaan suunnatun kansannousun keskuksia ja suurin osa sen rakennuksista tuhoutui tuolloin.


title: Vrontísin luostari

text: Luostarin nähtävyyksiin kuuluu muun muassa sen 1600-luvulta peräisin oleva suihkulähde, jonka reliefi esittää Aadamia ja Eevaa. Vrontísin luostariin kuuluu sivuluostarina nykyisin asumaton Varsamóneron luostari. Vuonna 2011 myöskään Vrontísin luostarissa ei ollut yhtään vakituista asukasta.


title: Pyhän Kolminaisuuden luostari

text: Pyhän Kolminaisuuden luostari voi viitata seuraaviin luostareihin:


title: Night Rains

text: Night Rains on yhdysvaltalaisen laulaja ja lauluntekijä Janis Ianin studioalbumi vuodelta 1979. Levy-yhtiö on CBS Records.


title: Night Rains

text: Tuottajina ovat toimineet pääasiassa Ron Frangipane ja Janis Ian. Äänittäjänä on ollut Leanne Ungar ja apulaistuottajana Stanley Schnier.


title: Night Rains

text: Kappaleiden "Fly Too High" ja "Day by Day" tuottajana on toiminut Giorgio Moroder. Sovituksista vastaa Harold Faltermeyer. Äänittäjänä on ollut Juergen Koppers.


title: Night Rains

text: Remiksaus on tehty studioissa Automated, New York ja Westlake Studios, Los Angeles. Masteroinnin on tehnyt Bob Ludwig Masterdiskissa New Yorkissa. Apulaisinsinööreinä ovat toimineet Ollie Cotton, Steve Ettinger, Tom Greto, Scott McPherson, Leslie Mona, Dave Prentiss, Steve Smith ja Carolyn Tapp. Osa albumista on miksattu Aphex Aural Exciterilla.


title: Night Rains

text: Hankkeen taiteellisena johtajana on toiminut Ed Lee ja levykansion valokuvat on ottanut Ron G. Harris.


title: Night Rains

text: Janis Ian on omistanut albumin Tinolle.


title: Night Rains

text: Kappaleiden sanat on painettu LP-levyn suojakuoreen.


title: Johannes Kastajan skiitta

text: Johannes Kastajan skiitta voi viitata seuraaviin skiittoihin eli sivuluostareihin:


title: Pyhän Yrjön kirkko

text: Pyhän Yrjön kirkko voi viitata muun muassa seuraaviin kirkkorakennuksiin:


title: Iso-Potkio

text: Iso-Potkio on Varsinais-Suomessa Laitilassa oleva järvi, joka kuuluu Sirppujoen vesistön Pitkäjärven–Lukujärven valuma-alueeseen.


title: Iso-Potkio

text: Järven pinta-ala on 10 hehtaaria, ja se on 500 metriä pitkä ja 250 metriä leveä. Siihen laskee kolme metsäojaa, joista yksi on Kärkölänjärven laskuoja. Järven luusua sijaitsee järven etelärannalla, josta saa alkuunsa 300 metriä pitkä laskuoja Vähä-Potkioon. Järvellä on on 1,4 kilometriä rantaviivaa, ja sen ranta on pääosin moreenipohjaista metsämaastoa. Rannoille on rakennettu noin kymmeneloma-asuntoa, joille johtaa tiet valtatieltä 8. Järven itäpuolella sijaitsevat Potkionkalliot.


title: Iso-Potkio

text: Järven vedenlaatua on tutkittu vuosina 1973, 1975 ja 1990. Ensimmäiset tulokset viittasivat siihen, että järvi oli lievästi rehevä. Viimeisellä kerralla fosforipitoisuudet olivat koholla niin, että järvi vaikutti sen perusteella olevan rehevä. Veden happamuustaso vaihteli arvojen pH 5,6–6,9 välillä.


title: Kärkölänjärvi

text: Kärkölänjärvi on Varsinais-Suomessa Laitilassa oleva järvi, joka kuuluu Sirppujoen vesistön Pitkäjärven–Lukujärven valuma-alueeseen.


title: Kärkölänjärvi

text: Järven pinta-ala on 1,5 hehtaaria ja se on 250 metriä pitkä ja 80 metriä leveä. Siihen ei laske ojia, mutta laskuoja alkaa järven länsirannalta ja virtaa 1,9 kilometriä Sikasuon ja Mikinniitun läpi Iso-Potkioon. Järvellä on on 610 metriä rantaviivaa ja sen ranta on pääosin moreenipohjaista metsämaastoa, joka on hieman soistunutta. Rannalle on rakennettu vain yksi asunto.


title: Herrmans

text: Herrmans Oy Ab on suomalainen muoviteollisuusyritys, joka valmistaa polkupyörien varusteita ja liikkuvien työkoneiden valaisimia. Pohjanmaan Pedersöressä vuonna 1959 perustetulla yrityksellä on tehdas myös Kiinassa. Yli 90 prosenttia Herrmansin tuotannosta myydään Suomen ulkopuolelle, ja tärkeimpiä markkina-alueita ovat Australia, Saksa ja Yhdysvallat.


title: Herrmans

text: Aviopari Bernhard ja Lisbeth Herrmans perustivat yrityksen vuonna 1959 ollessaan 26-vuotiaita. He valmistivat alkuun sivutoimisesti viikonloppuisin polkupyörien vannenauhoja vuokraamallaan ekstruusiokoneella. Vuonna 1966 hankittiin ensimmäinen oma ekstruuderi ja aloitettiin vienti Ruotsiin. Vuonna 1969 Herrmansit hankkivat ruiskuvalukoneen alkaakseen tuottaa polkupyörien kädensijoja Norjan markkinoille. Vuonna 1972 yritys laajeni perheen pihapiiristä uuteen tehtaaseen Sandsundissa, jossa yritys yhä sijaitsee.


title: Herrmans

text: Vuonna 1976 Herrmans alkoi valmistaa heijastimia ja sai menestystuotteen tikkunekun muotoisesta, kääntyvästä Safety Wing -polkupyöräheijastimesta eli turvaviiristä. 1970-luvun lopulla yritys automatisoi vannenauhatuotantonsa ja nousi vannenauhojen markkinajohtajaksi Pohjoismaissa. 1980-luvun alussa alettiin valmistaa muovisia ketjunsuojuksia, ja vuosikymmenen puolivälissä polkupyörän pinnoihin asennettavista sivuheijastimista tuli Ruotsissa pakollisia ja tuotteen kysyntä lähti nopeaan kasvuun. Herrmansit myivät yrityksensä Botnia Shippingille, joka ei kuitenkaan saanut yritystä 1980-luvun lopulla kannattamaan vaan henkilöstömäärää jouduttiin pudottamaan 110:stä noin 45 työntekijään. Vuonna 1989 Herrmans toi markkinoille yhtiön mukaan maailman ensimmäisen polkupyörän led-valaisimen. 1990-luvun alussa tuotantoa laajennettiin polkupyöräkypäriin.


title: Herrmans

text: Suomen 1990-luvun alun lamassa Herrmans laajensi polkupyörävarusteista kaivoskoneiden ajovaloihin tuotemerkillä Nordic Lights. Tämä vaati niin paljon pääomia, että kypärätuotannosta luovuttiin. Työkonevalot ovat nykyisinkin Herrmansin toinen kivijalka pyörävarusteiden ohella. Pyörävarusteissa painopiste on nykyisin valoissa ja ketjunsuojuksissa. Työkonevalmistajista Herrmansin asiakkaita ovat Caterpillar, Hitachi, Komatsu ja Sandvik Tamrock.


title: Herrmans

text: Vuonna 2002 yrityksen johto osti yhtiön itselleen yhdessä ulkopuolisten sijoittajien kanssa.


title: Kullerjärvi

text: Kullerjärvi on Varsinais-Suomessa Laitilassa oleva järvi, joka kuuluu Sirppujoen vesistön Pitkäjärven - Lukujärven valuma-alueeseen.


title: Kullerjärvi

text: Järven pinta-ala on 2,8 hehtaaria ja se on halkaisijaltaan 250 metriä. Siihen ei laske ojia eikä siitä lähde ojaa. Järveä ympäröivän kosteikon reunalta virtaa liikavesioja, joka yhtyy lasketusta Mustajärvestä lähtevään ojaan, joka laskee Kaarnijärveen. Järvellä on on 730 metriä rantaviivaa ja sen ranta on pääosin kosteikkoa, jota ympäröi moreenipohjainen metsämaasto. Järven rannat ovat rakentamattomia.


title: Kullerjärvi

text: Järvi on nykyään osittain tai kokonaan kasvanut umpeen, mikä riippuu tulkinnasta. Vuoden 1968 peruskartassa järvi oli muodoltaan pyöreä ja siinä oli avovettä, mutta vuoden 1984 kartassa se oli kutistunut selvästi.


title: Kullerjärvi

text: Kullerjärven ympäristössä on keskittymä kalevalaisia nimiöitä kuten Untamala, Kaukola, Seppälä ja Ilotunniemi. Sen vuoksi järven nimeen voisi liittää Kullervoon viittaava selitys.


title: Petri Honkonen

text: Petri Erkki Olavi Honkonen (s. 29. heinäkuuta 1987 Pylkönmäki) on suomalainen Suomen Keskustaa edustava poliitikko ja kansanedustaja vuodesta 2015. Ammatiltaan hän on historian ja yhteiskuntaopin aineenopettaja.


title: Petri Honkonen

text: Honkonen asuu Saarijärvellä. Hänellä on yksi lapsi.


title: Petri Honkonen

text: Honkonen valmistui ylioppilaaksi Saarijärven lukiosta 2006 ja filosofian maisteriksi Jyväskylän yliopistosta 2014. Hän on työskennellyt hankekoordinaattorina, eduskunta-avustajana, aineenopettajana ja maatalouslomittajana.


title: Petri Honkonen

text: Honkonen valittiin kansanedustajaksi eduskuntavaaleissa 2015 Keski-Suomen vaalipiiristä ja kuuluu Keskustan eduskuntaryhmään. Hän aloitti edustajana 22. huhtikuuta 2015. Aiemmin Honkonen on ollut ehdokkaana europarlamenttivaaleissa 2014. Honkonen toiminut vuonna 2012 Suomen keskustan puoluehallituksen jäsenenä ja Keskustan opiskelijaliiton puheenjohtajana. Hän on Saarijärven kaupunginvaltuutettu vuodesta 2013.


title: Petri Honkonen

text: Honkonen on sivistysvaliokunnan ja ympäristövaliokunnan jäsen sekä työelämä- ja tasa-arvovaliokunta varajäsen. Hän on Pohjoismaiden neuvoston Suomen valtuuskunnan jäsen sekä Euroopan neuvoston Suomen valtuuskunnan varajäsen.


title: Petri Honkonen

text: Syyskuussa 2015 hänet valittiin nuorten kansanedustajien verkoston puheenjohtajaksi.


title: Benoît Poelvoorde

text: Benoît Poelvoorde [bənwa pulfoːrdə] (s. 22. syyskuuta 1964 Namur) on belgialainen näyttelijä ja koomikko. Hän on näytellyt useissa ranskalaisissakin elokuvissa, joista yksi oli "Asterix olympialaisissa" (2008).


title: Benoît Poelvoorde

text: Poelvoorden ura alkoi pääosasta vuoden 1992 mustassa komediaelokuvassa "", jonka hän myös käsikirjoitti, ohjasi ja tuotti yhdessä Rémy Belvauxin, André Bonzelin ja Vincent Tavierin kanssa.


title: Kimmo Kevätsalo

text: Kimmo Kevätsalo (s. 1945) on suomalainen valtiotieteen tohtori ja työelämän tutkija.


title: Kimmo Kevätsalo

text: Kevätsalo väitteli tohtoriksi vuonna 1999 Helsingin yliopistossa työelämän sosiologian alalta, väitöskirjan nimenä oli "Jäykät joustot ja tuhlatut resurssit".


title: Alain Chabat

text: Alain Chabat (s. 24. marraskuuta 1958 Oran, Ranskan Algeria) on ranskalainen koomikko, näyttelijä, tuottaja, ohjaaja ja käsikirjoittaja. Ranskan Algeriassa syntynyt Chabat kasvoi Massyssä, Pariisin lähiössä.


title: Alain Chabat

text: Chabat on ohjannut vuodesta 1987 alkaen elokuvia, joista tunnetuimmat ovat Asterix ja Obelix - Tehtävä Kleopatra, "Marsupilamin seikkailu" ja "Didier - Koiruuksia kerrakseen". Hän on toiminut myös laulajana ja kuulunut lpmediaryhmään Les Nuls.


title: Alain Chabat

text: Kotimaansa Ranskan lisäksi Chabat on tullut tunnetuksi myös Yhdysvalloissa, missä hän tuli tunnetuksi elokuvassa Gazon maudit - French Twist. Hän sai suuren määrän ihailijoita näyteltyään 2009 elokuvassa "Yö museossa 2" Napoleon Bonaparten roolissa. Hän myös dubbasi elokuvan ranskankieliseen versioon hahmolle äänensä. Hän on myös antanut äänensä englannin- ja ranskankielisen -elokuvan Silas-nimiselle lokille.


title: Alain Chabat

text: Vuonna 2017 Chabat näyttelee sivuroolissa elokuvassa Valerian and the city of a thousand planets. Hän myös ohjasi ja tuotti viidennen elokuvansa, jossa hän itse näyttelee joulupukkia. Kyseinen jouluaiheinen elokuva, Santa & Cie, sai Ranskassa ensi-iltansa 6. joulukuuta 2017.


title: Alain Chabat

text: Chabatilla oli vaikeuksia koulunkäynnissä, ja hän jättikin kesken useamman koulun. Ennen elokuvauraansa Chabat haaveili sarjakuvapiirtäjän tai rock-laulajan urasta. Hän on tehnyt joitakin sarjakuvia. Hänet on nähty myös tv:ssä ranskalaisella TV-kanavalla ohjelmassa Burger Quiz.


title: Ellen Parviainen

text: Ellen Anna Maria Parviainen (o.s. Wåhlberg, taiteilijanimi Ellen Jarno, 19. lokakuuta 1913 Isokyrö – 29. kesäkuuta 1994 Helsinki) oli suomalainen näyttelijä. Hän työskenteli suomalaisen elokuva- ja näyttämötaiteen palveluksessa 1930-luvulla.


title: Ellen Parviainen

text: Ellen Parviaisen vanhemmat olivat Karl Wåhlberg ja Antoinette Maria Barroth. Hänen äidinkielensä oli ruotsi ja lapsuutensa hän vietti Kotkassa. Parviaisen elokuvaura keskittyy pitkälti vuoteen 1933, jolloin hän näytteli kolmessa kokoillan elokuvassa sekä Havin mainoselokuvassa "Pikku myyjätär". Parviainen otti taiteilijanimen Ellen Jarno vuonna 1936; seuraava vuonna hän näytteli Darjan osan Tapio Ilomäen elokuvassa "Mies Marseillesta". Elokuva on tuhoutunut. Kreditoitujen roolien lisäksi Parviainen teki pienen roolin Valentin Vaalan komediassa "Mieheke" (1936).


title: Ellen Parviainen

text: Parviainen teki uraa myös teatteritaiteen parissa. Hän näytteli Kotkan Näyttämöllä vuonna 1935 operetissa "Hawaiin kukka". Vuosina 1936–1937 hänellä oli kiinnitys Helsingin Kansanteatteriin; hänen näyttämötehtäviään olivat muun muassa kamarineito Berthe näytelmässä "Kokottikoulu" ja Mitsu näytelmässä "Aina vain yllätyksiä".


title: Ellen Parviainen

text: Ellen Parviaisen ensimmäinen aviopuoliso oli Rolf Parviainen 1931–1934. Liitto päättyi eroon. Toinen puoliso oli Nikolai M. Kozarowitsky, vuonna 1939 alkanut liitto päättyi Kozarowitskyn kuolemaan 1956. Liitosta syntyi kolme lasta, joista yksi on entinen Formula 1 -kuljettaja Mikko Kozarowitzky. Kolmas puoliso oli Otto Jarl Hohenthal, liitto alkoi 1958.


title: Olof Aschberg

text: Olof Aschberg, sukunimi alkuaan "Asch" (22. heinäkuuta 1877 Tukholma - 21. huhtikuuta 1960) oli juutalaissyntyinen ruotsalainen pankkiiri. Aschberg tunnettiin lempinimellä "Punainen pankkiiri" koska hän tunsi sympatiaa kommunistista liikettä kohtaan ja auttoi lokakuun vallankumouksen jälkeen Venäjän bolsevikkeja varainhankinnassa lännestä.


title: Olof Aschberg

text: Aschberg perusti Tukholmaan vuonna 1912 "Nya Banken" nimisen pankin jonka nimeksi myöhemmin vaihtui "Svenska Ekonomibolaget". Vuonna 1917 hän perusti yhdessä Georg Brantingin ja tämän sisaren Sonja Branting-Westerståhl kanssa "Ruotsalais-venäläisen pankin" ("Svensk-Ryska Banken").


title: Olof Aschberg

text: Aschberg toi Ruotsiin vuosina 1917–1921 noin 500 tonnia bolsevikkien Venäjällä takavarikoimaa kultaa. Koska Venäjän bolsevikkihallitus oli lännessä asetettu kauppasaartoon Aschberg sulatti kullan Tukholmassa ja korvasi tsaarin Venäjän aikaiset leimat ruotsalaisilla leimoilla tehden näin kullan alkuperän jäljittämisen mahdottomaksi. Hän avusti myös bolsevikkeja järjestämällä näiden takavarikoimia jalokiviä myytäväksi huutokaupoissa eri puolilla Länsi-Eurooppaa. Hyvien suhteidensa ansiosta Aschberg saattoi perustaa Moskovaan vuonna 1921 "Venäläisen kauppapankin" ja vuosina 1922–1924 hän johti neuvostoliittolaista Ruskombank-pankkia. Vuonna 1933 Aschberg lahjoitti Ruotsin kansallismuseoon hankkimansa yli 200 venäläistä ikonia jotka neuvostoviranomiset olivat takavarikoineet kirkoista.


title: Olof Aschberg

text: Aschberg muutti 1920-luvun lopulla asumaan Ranskaan, osti Jouy-en-Josasissa sijainneen Château du Bois du Rocherin linnan asunnokseen ja avusti muun muassa Espanjan sisällissodan aikana Espanjan kansanrintamaa. Hän joutui pakenemaan Ranskasta Portugalin kautta Yhdysvaltoihin kun saksalaiset miehittivät Ranskan 1940. Sodan jälkeen Aschberg palasi asumaan Ruotsiin. Hän julkaisi 1946–1947 kolmiosaiset muistelmansa ("En vandrande jude från Glasbruksgatan", "Återkomsten" ja "Gästboken").


title: Olof Aschberg

text: Ruotsalaiset journalistit Robert Aschberg (s. 1952) ja Richard Aschberg (s. 1954) ovat Olof Aschbergin lapsenlapsia.


title: Nokkakartio

text: Nokkakartio on kantoraketissa laukaisun ja lennon alkuvaiheen aikana oleva hyötykuormaa suojaava osa. Se suojaa hyötykuormaa dynaamiselta paineelta ja ilmanvastuksen lämmittävältä vaikutukselta.


title: Nokkakartio

text: Perinteisesti nokkakartio on kantoraketin tavoin ollut kertakäyttöinen.


title: Nokkakartio

text: Osana Spacex kehittää uudelleenkäytettävää nokkakartiota. Maaliskuussa 2017 lennolla SES-10 Spacex sai nokkakartion puolikkaat laskeutumaan hallitusti. Lennolla nokkakartio irtosi noin T+3:30 kahtena puolikkaana. Omien trustereidensa suuntaamana ja laskuvarjon avulla hidastamalla puolikkaat laskeutuivat hallitusti ja ehjänä mereen. Hiilikuidusta ja alumiinikennosta tehty nokkakartio kustantaa jonkun miljoonan.


title: Kuntavaalit 2017

text: Vuoden 2017 kuntavaalit järjestettiin sunnuntaina 9. huhtikuuta 2017. Kuntavaaleissa valittiin kunnanvaltuusto Manner-Suomen kuntiin toimikaudelle 1.6.2017–31.5.2021. Manner-Suomen 295 kuntaan valittiin kaikkiaan 8 999 kunnanvaltuutettua. Ennakkoäänestys oli kotimaassa 29.3.–4.4.2017 ja ulkomailla 29.3.–1.4.2017. (Suomalaisessa laivassa ulkomaan ennakkoäänestys voitiin aloittaa jo keskiviikkona 22.3.2017.) Ehdokasasettelu vahvistettiin 9. maaliskuuta 2017.


title: Kuntavaalit 2017

text: Vaaleissa oli mukana kolme uutta, hiljattain puoluerekisteriin päässyttä puoluetta: feministinen puolue, liberaalipuolue ja Suomen Eläinoikeuspuolue. Piraattipuolue sai näissä vaaleissa ensimmäiset kunnanvaltuutettunsa Helsinkiin ja Jyväskylään (ja ylipäätään historiansa ensimmäiset joissain vaaleissa läpi päässeet ehdokkaat), liberaalipuolue Espooseen ja Parikkalaan sekä feministinen puolue yhden valtuutetun Helsinkiin. Vuoden 2016 alussa perustettu kansalaispuolue ei osallistunut vaaleihin.


title: Kuntavaalit 2017

text: Uusi kuntalaki astui voimaan 1. toukokuuta 2015, ja kunnallisvaalien vaalipäivä siirrettiin karkausvuosien lokakuulta sitä seuraavan vuoden huhtikuulle. Vaalipäivä on jatkossa huhtikuun kolmas sunnuntai, mutta pääsiäisen vuoksi vaaleja aikaistettiin viikolla vuonna 2017. Myös vaalien nimi muutettiin kunnallisvaaleista kuntavaaleiksi.


title: Kuntavaalit 2017

text: Alkuvuodesta 2016 keskusteltiin kuntavaalien siirtämisestä lokakuuhun 2017, jolloin ne järjestettäisiin yhdessä ensimmäisten suunniteltujen maakuntavaalien kanssa. Perustuslaillisten ongelmien vuoksi hallitus kuitenkin päätti, ettei vaaleja siirretä uudelleen vaan ne pidetään huhtikuussa 2017.


title: Kuntavaalit 2017

text: Oikeusministeriön tietojen mukaan joissakin kunnissa käytössä olevaa sähköistä vaaliluetteloa ei saatu toimimaan vaalipäivänä 11 kunnassa eri puolilla Suomea eli melkein 10 % 120 kunnista, joissa käytetään sähköistä vaaliluetteloa. Useat äänestäjät lähtivät pois äänestämättä. Tietokone väitti äänestäjien antaneen jo äänensä, vaikka niin ei ollut. Vika johtui sähköisestä vaaliluettelosta, jota on käytetty apuna jo useissa vaaleissa tällä vuosikymmenellä. Oikeusministeriön neuvottelevan virkamiehen mukaan vian syynä olivat kenraaliharjoituksista jääneet tiedot, joita kukaan ei ollut muistanut poistaa vaaliluettelosta ennen vaalipäivää.


title: Kuntavaalit 2017

text: Jos kunta käyttää sähköistä vaaliluetteloa, vaalivirkailija naputtelee käsin äänestäjän henkilötunnuksen tietokoneelle. Kone tarkistaa, että henkilöllä on oikeus antaa äänensä. Joissakin kunnissa on käytetty myös viivakoodinlukijoita, jotka nappaavat tiedot suoraan esimerkiksi ajokortista. Kenraaliharjoituksessa käytettiin oikeiden ihmisten henkilötunnuksia, joita naputeltiin koneelle – ihan niin kuin oikeassakin tilanteessa. Kaikissa ongelmia kohdanneissa kunnissa siirryttiin käyttämään perinteistä eli paperista vaaliluetteloa, jotta äänestystä voitiin jatkaa.


title: Kuntavaalit 2017

text: Vaalien suurin voittaja oli vihreät, perussuomalaisten menettäessä eniten kannatustaan. Ruotsalainen kansanpuolue sai parhaan tuloksensa 20 vuoteen. Kaikki hallituspuolueet menettivät kannatustaan opposition nostaessa sitä SDP:tä lukuun ottamatta.


title: Kuntavaalit 2017

text: Perussuomalaisten osalta vaalin tulos kertoi europarlamentaarikko Jussi Halla-ahon johtaman maahanmuuttokriittisen siiven vahvistumisesta puolueen sisällä. Helsingissä Halla-aho voitti kansanedustaja Sampo Terhon äänin 5641–3333. Molemmat olivat ennen kuntavaaleja ilmoittautuneet ehdokkaiksi perussuomalaisten uuden puheenjohtajan vaaliin Jyväskylässä kesäkuussa 2017 pidettävässä puoluekokouksessa. Porissa Halla-ahon kannattajana tunnettu kansanedustaja Laura Huhtasaari löi eduskunnan liikennevaliokunnan puheenjohtajan Ari Jalosen äänin 2566–416, ja Turussa maahanmuuttokriittisen siiven kansanedustaja Ville Tavio voitti maltillistuneen eduskunnan puhemiehen Maria Lohelan äänin 2077–817.


title: Kuntavaalit 2017

text: Keskustalainen ministeri Kimmo Tiilikainen siirtyi Ruokolahdelta ehdolle Helsingin valtuustoon, mutta jäi lopulta varasijalle 798 äänellä. Sen sijaan kansalaispuolueen perustanut Paavo Väyrynen, jota ei päästetty keskustan ehdokkaaksi Keminmaalla, valittiin 1026 äänellä Helsingin kaupunginvaltuustoon kristillisdemokraattien ehdokkaana. Suomen vanhimmaksi valtuutetuksi nousi RKP:n listalta Helsingissä valtuustoon päässyt 84-vuotias Jörn Donner, joka on istunut valtuustossa ensimmäisen kerran jo 1969.


title: Kuntavaalit 2017

text: Kuntavaalien äänestysprosentti (58,9) on vakiintunut eduskuntavaalien äänestysvilkkautta matalammaksi. Eri-ikäisten ja eritasoisesti kouluttautuneiden väestöryhmien äänestysaktiivisuuserot olivat huomattavia vuoden 2017 kuntavaaleissa. Äänestämättä jättivät erityisesti 25–34-vuotiaat nuoret, joilla ei ollut perusasteen jälkeistä ammatillista koulutusta. Heistä äänesti vain yksi viidestä.


title: Critical legal studies

text: Critical legal studies -liike (CLS) oli 1970- ja 1980-luvuilla Yhdysvalloissa vaikuttanut oikeusajattelun tapa, joka kehittyi amerikkalaisen oikeusrealismin kritiikistä. CLS kritisoi vallitsevia oikeusjärjestelmiä, ja se pohjautuu hyvinkin erilaisiin juridisiin ja yhteiskuntateoreettisiin perinteisiin. Yksi päällimmäisistä kritiikin kohteista oli tuohon aikaan esiintynyt liberalistinen käsitys oikeuden ja yhteiskunnan välisestä suhteesta.


title: Mohammed Daud Razmyar

text: Mohammed Daud Razmyar on afganistanilainen poliitikko ja diplomaatti, joka asuu nykyään maanpaossa Suomessa.


title: Mohammed Daud Razmyar

text: Daud Razmyar toimi 1980-luvun alussa Afganistanin kansandemokraattisen puolueen (PDPA) keskuskomitean talousosaston varapuheenjohtajana ja sittemmin puolueen korkeimman johdon eli keskuskomitean politbyroon jäsenenä. Vaikka Afganistanin demokraattisen tasavallan yksipuoluejärjestelmä lopetettiin 1987, säilyi valta PDPA:n ja muiden sosialistien käsissä. Helmikuun alussa 1989 neuvostojoukkojen vetäytyessä Afganistanista Razmyar toimi pääkaupunki Kabulia johtaneen puolueneuvoston pääsihteerinä. 19. helmikuuta 1980 presidentti Mohammad Najibullah perusti maata johtaneen 20-jäsenisen Isänmaan puolustuksen korkeimman neuvoston, jonka jäseneksi Daud Razmyar nimitettiin. Razmyar toimi myös tämän korkeimman neuvoston kansanhuoltokomission jäsenenä.


title: Mohammed Daud Razmyar

text: Vuonna 1990 kansandemokraattinen puolue muuttui demokraattista sosialismia edustavaksi Watan-puolueeksi, jonka vaikuttajana vuonna 1989 Afganistanin Neuvostoliiton-suurlähettilääksi Moskovaan nimitetty Razmyar jatkoi. Neuvostoliiton hajottua romahti myös Afganistanin sosialistinen hallinto nopeasti. Najibullah syrjäytettiin 14. helmikuuta 1992, ja vaikka suurlähettiläs Razmyar vakuutti asioiden olevan kunnossa ja olevansa uskollinen uudelle hallinnolle, tuli hänenkin kohtalokseen maanpakolaisuus ja muutto Moskovasta Suomeen. Mohammed Daud Razmyar on sittemmin osallistunut Afganistanin kansanpuolueen toimintaan Helsingin Käpylästä käsin, Razmyar on puolueen puheenjohtaja Euroopassa.


title: Mohammed Daud Razmyar

text: Suomen Sosialidemokraattisen Puolueen kansanedustaja Nasima Razmyar on Mohammed Daud Razmyarin tytär.


title: Hadi Saei

text: Hadi Saei Bonehkohal (, s. 10. kesäkuuta 1976 Ray, Teheran) on iranilainen taekwondoin. Hän on kahdella olympiakullallaan ja yhdellä pronssillaan Iranin menestynein olympiaurheilija. Hän on lisäksi kaksinkertainen maailmanmestari.


title: Hadi Saei

text: Saei saavutti Sydneyn olympialaisissa 2000 pronssia 68 kg:n sarjassa voitettuaan pronssiottelussa Itävallan Tuncay Caliskan. Ateenassa 2004 hän voitti samassa painoluokassa kultaa kukistettuaan loppuottelussa taiwanilaisen Huang Chih-Hsiungin pistein 4–3. Pekingissä 2008 hän voitti kultaa 80 kg:n sarjassa kaadettuaan finaalissa italialaisen Mauro Sarmienton 6–4.


title: Hadi Saei

text: Saei saavutti 72 kg:n painoluokassa neljä MM-mitalia. Hän voitti maailmanmestaruuden Edmontonissa 1999 kukistettuaan loppuottelussa eteläkorealaisen Kim Byung-Ukin pistein 4–1 ja Madridissa 2005 voitettuaan venäläisen Alan Akojevin 4–2. Hän sai MM-hopeaa Garmisch-Partenkirchenissä 2003 hävittyään loppuottelussa eteläkorealaiselle Kim Kyo-Sikille ja MM-pronssia Pekingissä 2007.


title: Hadi Saei

text: Saei saavutti Aasian kisojen 72 kg:n painoluokassa kultaa Busanissa 2002 ja pronssia Dohassa 2006. Aasian-mestaruuskilpailuissa hän on saanut 72-kiloisissa kultaa Bangkokissa 2006 ja hopeaa Ammanissa 2002.


title: Hadi Saei

text: Saei huutokauppasi Sydneyn olympiapronssinsa auttaakseen Bamin maanjäristyksen uhreja.


title: Steven López

text: Steven López (s. 9. marraskuuta 1978 New York) on yhdysvaltalainen taekwondoin. Hän on kaksinkertainen olympiavoittaja ja viisinkertainen maailmanmestari.


title: Steven López

text: López voitti Sydneyssä 2000 olympiakultaa 68 kg:n painoluokassa kukistettuaan loppuottelussa eteläkorealaisen Sin Joon-Sikin pistein 1–0. Ateenassa 2004 hän voitti 80 kg:n sarjan finaalissa turkkilaisen Bahri Tanrıkulun 3–0. Pekingissä 2008 hän sai samassa painoluokassa pronssia. Lontoossa 2012 hän putosi jatkosta 80-kiloisten ensimmäisellä kierroksella. Myös hänen sisaruksensa Diana ja Mark López saavuttivat mitalin Pekingin olympiataekwondossa.


title: Steven López

text: López voitti maailmanmestaruuden 72 kg:n sarjassa 2001, 78-kiloisissa 2003, 2005 ja 2007 sekä 80 kg:n painoluoksassa 2009. Junioreiden maailmanmestaruuden hän voitti 66-kiloisissa 1996.


title: Steven López

text: López saavutti Pan-Amerikan kisoissa kultaa 68 kg:n sarjassa 1999 ja 80-kiloisissa 2003. Taekwondon Pan-Amerikan-mestaruuden hän voitti 64 kg:n painoluokassa 1996 ja 1998 sekä sai hopeaa 50-kiloisissa 1994.


title: Steven López

text: López sai kolmen kuukauden kilpailukiellon jäätyään kiinni levmetamfetamiinin käytöstä helmikuussa 2006.


title: TurkmenÄlem52E/MonacoSat

text: TurkmenÄlem52E/MonacoSAT (aiemmin myös TurkmenSat 1) on ensimmäinen Turkmenistanilainen satelliitti. Geostationaarinen viestintäsatelliitti on Thales Alenia Spacen Spacebus 4000 C2 -rungolle valmistama ja laukaistiin 27. huhtikuuta 2015 Falcon 9 -raketilla. Satelliitti on Turkmenistanin avaruusjärjestön (Turkmenistan National Space Agency).


title: Ata Gears

text: Ata Gears Oy on suomalainen metalliteollisuusyritys, joka on erikoistunut kaarevahampaisten kartiohammaspyörien valmistamiseen muun muassa meriteollisuuden tarpeisiin.


title: Ata Gears

text: Ata Gears perustettiin 1937 nimellä Oy Autotarvike Ab. Vuosina 1946–1995 se toimi nimellä Ata Osakeyhtiö.


title: Ata Gears

text: AtA Gearsin kaksi tehdasta sijaitsevat Tampereella ja raaka-ainevarasto Pälkäneellä. Ata Gears valmistaa kuudella tuotantolinjalla hammaspyöräpareja, jotka muodostuvat "pinionista" ja "lautaspyörästä". Lautaspyörien halkaisija vaihtelee noin 20 senttimetristä lähes kolmeen metriin. Suurimmat hammaspyöräparit painavat useita tonneja. Vuosituotanto on noin 8 000 hammaspyöräparia, ja tuotannosta noin 65 % menee vientiin.


title: Ata Gears

text: Atan perustivat vuonna 1937 Erik Duncker ja Jaakko Mäkinen nimellä Autotarvike Oy. Aluksi yritys toimitti suomalaiselle ajoneuvoteollisuudelle voimansiirtokomponentteja, ja vientitoiminta alkoi 1942. Ata oli yksi Vanajan Autotehtaan perustajista ja omistajista valtion ohella.


title: Ata Gears

text: Ata siirtyi Tampereen keskustasta nykyiselle paikalleen vuonna 1941. Tehtaan läheisyyteen kehittyi työntekijöiden asuinalue ja lopulta yrityksen mukaan nimettiin koko Atalan kaupunginosa.


title: Ata Gears

text: Ajoneuvovaihteistoista Ata laajensi puunjalostusteollisuuden voimansiirtoon 1960-luvulla. Meriteollisuudesta tuli merkittävä asiakasryhmä 1970-luvulla, ja 2000-luvulla Ata kehitti tuotteita kaivosteollisuuden koneisiin.


title: Ata Gears

text: Tampereen kauppakamari palkitsi Ata Gearsin vuoden 2012 parhaana työnantajana.


title: Nuevo

text: Nuevo on yhdysvaltalaisen jousikvartetti Kronos Quartetin albumi, joka julkaistiin vuonna 2002 levymerkillä Nonesuch Records. Levyllä kuullaan meksikolaisten säveltäjien teoksia.


title: Greasemonkey

text: Greasemonkey on lisäosa Mozilla Firefox-selaimelle, joka mahdollistaa skriptien ajamisen verkkosivuilla.


title: Greasemonkey

text: Greasemonkey pystyy muokkaaman verkkosivuston ulkonäköä, lisäämään uusia ominaisuuksia, korjaamaan sivustolla olevia bugeja, sekä yhdistämään kerättyä tietoa useilta eri sivustoilta.


title: Greasemonkey

text: Marraskuussa 2004 Aaron Boodman julkaisi ensimmäisen version Greasemonkeystä. Alussa ohjelma sai negatiivista palautetta sivustojen kehittäjiltä koska ohjelma pystyi estämään sivustoilla näkyvät mainokset. Myöhemmin muut mainoksienestolisäosat, kuten Adblock Plus ovat saaneet kehittäjiltä enemmän huomiota.


title: Greasemonkey

text: Greasemonkey scriptien kasvavan määrän myötä Britt Selvitelle perusti Userscripts.org sivuston vuoden 2005 loppupuolella. Vuonna 2010 sivuston ylläpitäjä Jesse Andrews ajoi sivuston alas ja julkaisi tiedotteen, jossa hän etsii vapaaehtoisia sivustonpäivittäjiä. Userscripts.org -sivusto jäi pikkuhiljaa unholaan ja huhtikuussa 2013 sinne johtava linkki poistettiin Greasespot.net -sivuston etusivulta. Tämän jälkeen yhteisön jäsenet rupesivat työstämään Openuserjs.org- ja Greasyfork.org-sivustoja. Vuonna 2014 userscripts.org suljettiin kokonaan. Vanhat scriptit ovat vielä saatavissa "Userscripts-mirror.org"-sivustolla.


title: Greasemonkey

text: Greasemonkey toimii Firefox-, Flock- ja Web-selaimilla. Ohjelmasta on myös hieman muokatut versiot SeaMonkey- ja Songbird-alustoille.


title: Greasemonkey

text: Vuonna 2010 Google Chrome lisäsi natiivituen Greasemonkey scripteille.. Myöhemmin vuonna 2014 Google tiputti selaimensa Windows-versiosta kyseisen tuen.


title: Greasemonkey

text: Googlen Chromelle on kehitetty Greasemonkeyn kaltainen "Tampermonkey"-lisäosa. Opera-selaimen versiosta 8 ylöspäin tukevat Greasemonkeyn scriptejä. Opera kuitenkin tarvitsee "Violentmonkey"- tai "Tampermonkey"-lisäosan jos tarvitsee täyden GM_ API tuen.. Internet Explorerille on vastaavia ohjelmia, kuten "IE7Pro", "Sleipnir" ja "iMacros". Macin Safarille on SIMBL:n hallinnoima "GreaseKit"-lisäosa.


title: Greasemonkey

text:
NotebookReview antoi erityismaininnan Greasemonkeylle vuonna 2010 heidän 10 parhaan Firefox lisäosan listallaan.
Vuonna 2012 CollegeFashon valitsi Greasemonkeyn parhaaksi selainlisäosaksi opiskelijoille suunnatulla listalla.
PCmag valitsi Greasemonkeyn vuoden 2012 parhaiden Firefox lisäosien joukkoon.
Vuonna 2014 LifeHacker listasi Greasemonkeyn Firefoxin parhaiden lisäosien joukkoon.


title: Lapsi 44

text: Lapsi 44 on brittiläisen kirjailijan Tom Rob Smithin kirjoittama jännitysromaani. Se on ilmestynyt 2008. Sen on suomentanut Heikki Karjalainen, ja suomennos ilmestyi 2009 Tammen kustantamana.


title: Lapsi 44

text: Kirjan pohjalta on valmistunut elokuva "Lapsi 44", jonka ensi-ilta oli huhtikuussa 2015.


title: Tom Rob Smith

text: Tom Rob Smith (s. 1979 Lontoo, Britannia) on brittiläinen kirjailija.


title: Tom Rob Smith

text: Smithin äiti on ruotsalainen, isä britti. Smith syntyi ja vietti lapsuutensa Lontoossa. Hän on opiskellut St John's Collegessa Cambridgessa. Hän valmistui 2001, jolloin hän sai stipendin jatko-opintoihin ja opiskeli vuoden Italiassa Parvinin yliopistossa.


title: Tom Rob Smith

text: Opintojen päätyttyä Smith työskenteli kirjoittajana ja käsikirjoitustoimittajana. Toimeksiantona hän sai Kambodžan ensimmäisen saippuaoopperan muokkaamisen Phnom Penhissa yhteistyössä BBC:n kanssa.


title: Tom Rob Smith

text: Smithin ensimmäinen romaani, "Lapsi 44" ("Child 44"), ilmestyi 2008, ja aiheen hän oli saanut lapsenmurhia Neuvostoliitossa tehneen Andrei Tšikatilon tositapauksesta. Kirja sai vuonna 2008 Crime Writers' Associationin Ian Fleming Steel Dagger -palkinnon vuoden parhaana jännityskirjana, oli ehdokkaana vuonna 2008 Man Booker Prizen saajaksi ja vuoden 2008 Costan First Novel Award (ent. Whitbread) esikoisteospalkinnon saajaksi. Vuonna 2009 hän sai teoksellaan "Child 44" Waverton Good Read Award -esikoisteospalkinnon ja Galaxy Book Awardin parhaasta esikoisteoksesta. Teos on käännetty lähes 40 kielelle. Kirjan elokuvaoikeudet osti Ridley Scott, ja elokuva "Lapsi 44" tuli ensi-iltaan huhtikuussa 2015.


title: Tom Rob Smith

text: Smith kirjoitti teokselle jatkon "Salainen puhe" ("The Secret Speech"), joka ilmestyi 2009, ja trilogian kolmas teos "Agent 6" ilmestyi 2011. Smithin neljäs kirja on itsenäinen romaani "The Farm", joka ilmestyi 2014.


title: Tom Rob Smith

text: Smith on käsikirjoittanut televisiosarjan "London Spy", jonka BBC Two esitti vuonna 2015.


title: Tom Rob Smith

text: Smith asuu Lontoossa BBC:llä työskentelevän kumppaninsa Ben Stephensonin kanssa.


title: Mauro Lustrinelli

text: Mauro Lustrinelli (s. 26. helmikuuta 1976 Bellinzona) on sveitsiläinen entinen jalkapalloilija. Hänen pelipaikkansa oli hyökkääjä.


title: Mauro Lustrinelli

text: Lustrinelli pelasi Sveitsin Superliigassa yhteensä 266 ottelua ja teki niissä 110 maalia. Hänen seuransa Superliigassa olivat Wil, Thun, Luzern, Bellinzona ja Young Boys. Lisäksi Lustrinelli pelasi 25 ottelua ja teki kuusi maalia Tšekin pääsarjassa Gambrinus ligassa edustaen Sparta Prahaa.


title: Mauro Lustrinelli

text: Sveitsin maajoukkueessa Lustrinelli pelasi 12 maaottelua vuosina 2005–2008. Hän oli mukana MM-kilpailuissa 2006.


Alppihiihdon Suomen-mestaruuskilpailut 2015 järjestettiin Ylläksellä ja Pyhällä 10.–14. huhtikuuta 2015. Ylläksellä kilpailtiin vauhtilajeissa Maailmancup-rinne -rinteellä ja tekniikkalajit laskettiin Piste Palander -rinteellä Pyhällä.


title: Alppihiihdon Suomen-mestaruuskilpailut 2015

text: Päivämäärä: 11. huhtikuuta klo. 11.50 Maailmancup-rinne, YllästunturiLähtö: 710 mMaali: 308 mKorkeusero: 402 m


text: Päivämäärä: 10. huhtikuuta klo. 9.00 Maailmancup-rinne, YllästunturiLähtö: 710 mMaali: 308 mKorkeusero: 402 m


text: Päivämäärä: 17. huhtikuuta klo. 8.30 ja 11.00 Piste Palander, PyhätunturiLähtö: 471 mMaali: 204 mKorkeusero: 267 mPituus: 1 020 m


text: Päivämäärä: 18. huhtikuuta klo. 8.30 ja 12.00 Piste Palander, PyhätunturiLähtö: 457 mMaali: 259 mKorkeusero: 198 mPituus: 600 m


text: Päivämäärä: 12. huhtikuuta klo 9.21 ja 12.30 Maailmancup-rinne, YllästunturiSuper-GLähtö: 710 mMaali: 308 mKorkeusero: 402 mPujotteluLähtö: 710 mMaali: 510 mKorkeusero: 200 m


text: Päivämäärä: 11. huhtikuuta klo 11.15 Maailmancup-rinne, YllästunturiLähtö: 710 mMaali: 308 mKorkeusero: 402 m


text: Päivämäärä: 10. huhtikuuta klo. 8.30 Maailmancup-rinne, YllästunturiLähtö: 710 mMaali: 308 mKorkeusero: 402 m


text: Päivämäärä: 16. huhtikuuta Piste Palander, PyhätunturiLähtö: 457 mMaali: 204 mKorkeusero: 253 mPituus: 870 m


text: Päivämäärä: 18. huhtikuuta klo 9.30 Piste Palander, PyhätunturiLähtö: 457 mMaali: 259 mKorkeusero: 198 mPituus: 600 m


text: Päivämäärä: 12. huhtikuuta Maailmancup-rinne, YllästunturiSuper-GLähtö: 710 mMaali: 308 mKorkeusero: 402 mPujotteluLähtö: 710 mMaali: 510 mKorkeusero: 200 m


title: Kullanjoki

text: Kullanjoki () on joki Leningradin alueen Jaaman piirin Narvusin kunnassa Venäjällä. Se saa alkunsa Rosonajoesta ja laskee Laukaanjokeen kymmenen kilometrin päässä lähellä Suuren-Narvusin kylää. Joen varrella sijaitsi ennen toista maailmansotaa inkerinsuomalainen Kullankylä.


title: David Degen

text: David Degen (s. 15. helmikuuta 1983 Liestal) on sveitsiläinen entinen jalkapalloilija. Hänen pelipaikkansa oli oikea laitalinkki.


title: David Degen

text: Degen pelasi koko ammattilaisuransa Sveitsissä lukuun ottamatta kautta 2006–2007, jonka hän edusti Saksan Bundesliigan Borussia Mönchengladbachia. Degen pelasi Bundesliigassa 18 ottelua, joissa hän teki kaksi maalia. Sveitsin Superliigassa hän pelasi yhteensä 272 ottelua ja teki 35 maalia edustaen Aarauta, Baselia ja Young Boysia. Degen voitti Baselissa viisi Sveitsin-mestaruutta (2003–2004, 2004–2005, 2007–2008, 2012–2013 ja 2013–2014) ja Sveitsin cupin kertaalleen (2007–2008).


title: David Degen

text: Sveitsin maajoukkueessa Degen pelasi 17 maaottelua vuosina 2006–2011. Hän oli mukana MM-kilpailuissa 2006.


title: David Degen

text: Myös Degenin kaksoisveli Philipp Degen on tullut tunnetuksi ammattilaisjalkapalloilijana.


title: Maailmancup-rinne

text: Maailmancup-rinne on laskettelurinne Kolarissa Suomessa. Rinteessä järjestetään SM- ja FIS-kilpailuja. Maailmancup-rinne on Suomen ainoa FIS:n hyväksymä Super-G- ja syöksylaskurinne.


title: Isatiini

text: Isatiini (CHNO) on heterosyklinen aromaattinen orgaaninen yhdiste. Isatiinia käytetään orgaanisen kemian synteeseissä lääkkeiden ja väriaineiden valmistuksessa ja reagenssina analyyttisessä kemiassa.